ועדת הפנים ואיכות הסביבה, כנסת 15, פרוטוקול מספר 22, 1999-11-01 12:30

דוד אזולאי: אדוני השר, ראשי רשויות, נציגי משרדים.

דוד אזולאי: אני רוצה בשמכם קודם כל לברך את השר מתן וילנאי, שר המדע, התרבות והספורט.

דוד אזולאי: בין יתר תפקידיו הוא גם מטפל במיגזר הערבי.

דוד אזולאי: אני רוצה לאחל לו בכלל הצלחה, אבל בקטע הזה במיוחד.

דוד אזולאי: אני מאחל לך שתעשה יותר ממה שעשו קודמיך בתפקיד הזה.

דוד אזולאי: לצערי הרב 50 שנים אחרי קום המדינה, כשאנחנו מתבוננים היום מה קרה במיגזר הערבי אי אפשר להישאר אדישים ולא לשאול היכן היו כל אלה שתפקידם היחיד היה לטפל במיגזר הערבי.

דוד אזולאי: אדוני השר, אני מסתכל על התקציב, שרק בשבוע שעבר אושר בקריאה ראשונה.

דוד אזולאי: אני מסתכל על הקיצוץ בכלל, והקיצוץ במיגזר הערבי.

דוד אזולאי: ברשויות המקומיות הערביות קיצצו קרוב ל41- מיליון ש"ח.

דוד אזולאי: אני שואל, לקראת מה אנחנו הולכים בשנת 2000?

דוד אזולאי: לשפר את המצב במיגזר הערבי או - - -

קריאה: וגם אצל הדרוזים.

דוד אזולאי: אני כרגע מדבר על המיגזר הערבי.

דוד אזולאי: אצל הדרוזים קיצצו 61 מיליון ש"ח, וזה אחרי ההפגנה והשביתה, לאחר שקיבלו הרבה הבטחות.

דוד אזולאי: אני לא יודע מי ימצא את נוסחת הפלא לעמוד בקיצוץ הזה וגם לקיים את ההסכם.

דוד אזולאי: אבל בואו, לא ניכנס כרגע לנושא המיגזר הדרוזי.

דוד אזולאי: את זה אנחנו נשאיר להזדמנות אחרת.

דוד אזולאי: אדוני השר, אני חושב שהמצב הקשה במיגזר הערבי צריך להדליק נורה אדומה אצל כל אחד מאזרחי ישראל.

דוד אזולאי: יש ישובים ערביים הנמצאים סמוך מאוד לישובים יהודיים מפותחים.

דוד אזולאי: אני לא רוצה כאן להזכיר שמות.

דוד אזולאי: אם אני אזכיר שמות אז, איך כתוב, "הזמן ייכלה והמה לא ייכלו".

דוד אזולאי: אבל איזה תשובה אני יכול לתת לילד שגר בכפר ערבי בשכנות לישוב יהודי, במרחק של עשרות מטרים ממנו, שיוצא החוצה ורואה את הפער הגדול?

דוד אזולאי: אני אומר לך את זה כאדם שמכיר את הדברים.

דוד אזולאי: לצערי הרב לא פעם אנחנו עומדים חסרי אונים ואין לנו תשובות לאותם ילדים.

דוד אזולאי: יחד עם זה, אני רוצה לנצל את הבמה הזאת ולהגיד לראשי הרשויות הערביות היושבים כאן, שלא תחשבו שהמצב אצל היהודים הוא טוב.

דוד אזולאי: גם שם המצב קשה, גם שם יש מה לתקן.

דוד אזולאי: אדוני השר, אני מקווה שתעביר את הדברים האלה לממשלה.

דוד אזולאי: אני חושב שממשלת ישראל צריכה להתפנות מכל העיסוקים שלה היום.

דוד אזולאי: אחד הנושאים החשובים שצריך לעלות על סדר יומה הוא השלטון המקומי בכלל, והמיגזר הערבי בפרט בתוך השלטון המקומי.

דוד אזולאי: מדינת ישראל היום מקצצת בשלטון המקומי.

דוד אזולאי: המדינה פועלת על מנת לשפר את המצב אבל כניראה שבסופו של דבר היא תצטרך לשלם הון עתק על מנת להעמיד את הרשויות המקומיות העומדות בפני קריסה על הרגליים.

דוד אזולאי: אחד הדברים הכואבים, שגם ועדת הפנים ואיכות הסביבה קיימה עליהם דיון, זה בעיית תוכניות המיתאר במיגזר הערבי.

דוד אזולאי: אין זה סוד שעד היום ברוב הישובים הערביים במדינת ישראל אין תוכנית מיתאר, ובמקומות שיש תוכניות מיתאר הן בוודאי לא עונות על הצרכים של שנות האלפיים.

דוד אזולאי: ברוב הישובים הערביים אין תוכניות-אב.

דוד אזולאי: אני יודע שבקדנציה הקודמת משרד הפנים הקציב תקציבים גדולים לצורך הקמת תוכניות מיתאר אך לא לתוכניות-אב.

דוד אזולאי: הבעיה המרכזית שאותה אני רואה היום היא היעדר איזורי תעשייה במיגזר הערבי, שהם בעצם מאפשרים גם גביית ארנונה, מציאת תעסוקה והבאת יזמים לישובים הערביים.

דוד אזולאי: בעיה נוספת הנוגעת למשרד התשתיות - ואולי אתה, אדוני השר, תפנה את הבקשה הזאת: בזמנו השר שרון העביר תקנה בוועדה המכובדת הזאת לחיבור חשמל לאותם בתים שאינם מחוברים.

דוד אזולאי: ההחלטה הזאת לצערי הרב אינה מיושמת עד עצם היום בהרבה בתים.

דוד אזולאי: זה כתוצאה מביורוקרטיה.

דוד אזולאי: אני מקבל עשרות פניות מאנשים שבתיהם אינם מחוברים לרשת החשמל.

דוד אזולאי: יש כיום כ20,000- בתים שניבנו בצורה בלתי חוקית.

דוד אזולאי: כל הניסיונות לקבל היתרי בניה לא צלחו בגלל שלא אושרו תוכניות המיתאר.

דוד אזולאי: אדוני השר, בואו לא נשלה את עצמנו ולא נעבוד בעיניים על אף אחד.

דוד אזולאי: מי שחושב שהוא מסוגל להעביר החלטה כלשהי להרוס את הבתים הללו, או שהוא "עובד" על כולם או שהוא אינו מכיר את המציאות.

דוד אזולאי: זאת בניה בלתי חוקית שנעשתה וצריך לתת את הפתרונות.

דוד אזולאי: הגרעון ברשויות המקומיות מגיע היום לכדי כ600- מיליון ש"ח.

קריאה: 800 מיליון ש"ח.

מתן וילנאי: אתה רואה, זה עניין של גאווה.

מתן וילנאי: זה מין תחרות כזאת.

מתן וילנאי: הייתי בשבוע שעבר אצל ראש מועצה פראייר שחי בלי גרעון, ממש אבסורד.

מתן וילנאי: הוא ממש התנצל כל הזמן איך הוא חי בלי גרעון.

דוד אזולאי: אתה אומר שזאת כבר לא נקודת זכות ....

דוד אזולאי: שלא ישמעו אותך ברשויות היהודיות.

דוד אזולאי: כיתות לימוד: מנתונים שהגיעו לידי מדובר על כ2,000- כיתות חסרות היום במיגזר הערבי.

דוד אזולאי: הביוב הזורם ברחובות: אני מאמין שאדוני השר, בתוקף תפקידו הנוכחי וגם בעברו, בוודאי ביקר בכפרים הערביים וראה את הבושה הגדולה הזאת, שבהרבה ישובים ערביים לצערי הרב הביוב זורם ועדיין לא נמצאו הפתרונות.

דוד אזולאי: אני יכול להלאות אתכם בהרבה נתונים, שאתם בוודאי מכירים.

דוד אזולאי: אני לא מחדש כאן שוב דבר.

דוד אזולאי: אם זה הבעיות בישובי הדרום, אצל הבדואים, ובוודאי חבר הכנסת טלב אלסאנע יוכל להעלות את הדברים.

דוד אזולאי: אדוני השר, אני חושב שטוב תעשה הממשלה הזאת, ואתה כממונה על המיגזר הערבי, אם תעשה הכל כדי שבשנת 2000 תינתן העדפה מתקנת לגישור על הפערים.

דוד אזולאי: לא הזכרתי כאן את נושא הדת, שגם בו הבעיה מאוד כאובה, של מחסור בתקנים של משרתי הדת.

דוד אזולאי: רשימת הדברים עוד ארוכה.

דוד אזולאי: אני מאוד מקווה שהדברים גם יבואו לידי ביטוי בתקציב הנוכחי.

תאופיק חטיב: לדבר מעט ולעשות יותר.

דוד אזולאי: לעשות כמה שיותר על מנת שנוכל להסתכל בעיניים של האזרחים הערבים במדינת ישראל ולהגיד להם: הממשלה הזאת באה עם בשורה למיגזר הערבי.

דוד אזולאי: היות וחבר הכנסת טלב אלסאנע הוא מגיש ההצעה הנוהל הוא שהוא צריך להיות הדובר הראשון.

טלב אלסאנע: כבוד היושב-ראש, כבוד השר, חברי הכנסת, ראשי הרשויות.

טלב אלסאנע: לא במקרה ראיתי לנכון להעלות את ההצעה הזאת על סדר יום הכנסת.

טלב אלסאנע: זה לדעתי הזמן לממש את ההתחייבויות אשר ניתנו על-ידי ממשלת אהוד ברק למיגזר הערבי.

טלב אלסאנע: כל הסוגייה של שוויון משמעותה תקציבים.

טלב אלסאנע: מאחר והכנסת דנה עכשיו בתקציב המדינה, לדעתי אם יש רצון אז אפשר לתרגם את ההצהרות שניתנו למיגזר הערבי לשפה של מדיניות, על-ידי הקצאת תקציבים.

טלב אלסאנע: ראש הממשלה יצחק רבין המנוח לפני הבחירות ב1992- סייר בישובים הערביים ואמר שהוא מתבייש ממראה עיניו.

טלב אלסאנע: אבל מה מייחד אותו?

טלב אלסאנע: שהוא תירגם את הבושה שלו לשפה של מדיניות.

טלב אלסאנע: אין ספק שאז החל מיפנה מסויים.

טלב אלסאנע: אי אפשר להגיד סגירת פערים, אבל גם אי אפשר להגיד שלא חל מיפנה.

טלב אלסאנע: צעד ראשון היה בכל התחומים כמעט, במשרד הפנים, במע"צ, במשרד התחבורה.

טלב אלסאנע: אבל לאחר מכן ראינו רגרסיה שממשיכה עד היום.

טלב אלסאנע: אני סבור שהבעיה איננה להקציב 10 מיליון שקל כאן או להקצות כמה אגורות שם.

טלב אלסאנע: הבעיה היא בעיה של מדיניות.

טלב אלסאנע: שמענו את הסקירה של יושב-ראש הוועדה.

טלב אלסאנע: אין תחום שבו אתה נוגע שאין בו עוול שצועק לשמיים.

טלב אלסאנע: הגיע הזמן להסיר את העוול הזה.

טלב אלסאנע: כשאתה נכנס היום לערים המעורבות, כמו לוד למשל, בה כולם אזרחי ישראל, אתה יכול להבחין מייד היכן גרים ערבים והיכן גרים יהודים.

טלב אלסאנע: מה הסיבה?

טלב אלסאנע: זה לא גזירה משמיים וזה לא מיקרי.

טלב אלסאנע: זה תוצאה ממדיניות מעוותת.

טלב אלסאנע: לדעתי אף אחד לא מרוויח מזה.

טלב אלסאנע: לא ממשלת ישראל, לא מדינת ישראל וגם לא האזרחים הערבים.

טלב אלסאנע: דנו בתקציב המדינה לפני שבוע.

טלב אלסאנע: לא רק סגירת פערים אין - ואני מחזיק כאן את ההתחייבויות של מר אהוד ברק, שהוא מתכוון לסגור פערים ולדאוג ל300,000- מקומות תעסוקה, לתיעוש המיגזר הערבי וכל מיני הבטחות.

דוד אזולאי: 300,000 מקומות תעסוקה זה ליהודים ולערבים ביחד.

טלב אלסאנע: אנחנו נסתפק ב20%-, 60,000 מקומות עבודה.

טלב אלסאנע: אבל יש התחייבות למדיניות של סגירת פערים.

טלב אלסאנע: למשל הובטחה התמודדות אמיתית עם האבטלה.

טלב אלסאנע: אני שואל, איפה התקציבים לתיעוש המיגזר הערבי כדי להתמודד עם האבטלה?

טלב אלסאנע: איפה הקצאת שטחים של מינהל מקרקעי ישראל?

טלב אלסאנע: איפה למשל הפיתרונות לתוכניות המיתאר על מנת לאפשר מגורים לזוגות הצעירים?

טלב אלסאנע: איפה ההתמודדות האמיתית עם בעיית תקציבי הפיתוח בישובים הערבים?

טלב אלסאנע: אנחנו רואים היום שבמסגרת תקציב חומש הקצו למיגזר הדרוזי - שאנחנו תומכים במאבק הצודק שלו - על-פי המלצות ועדת מנכ"לים, תקציב של כמיליארד ש"ח במשך 5 שנים כדי להתמודד עם הגרעון ועם סגירת פערים בתקציבי הפיתוח.

טלב אלסאנע: ומצד שני במיגזר הערבי - והמיגזר הדרוזי מהווה כ10%- מהמיגזר הערבי - לא הקצו שום תקציב.

טלב אלסאנע: בשנת 1992 הוקמה ועדת מנכ"לים, שלא קיימה אף דיון, כדי לדון בצרכים של הרשויות המקומיות הערביות.

טלב אלסאנע: תיכף ידבר על זה יושב-ראש ועדת המעקב.

טלב אלסאנע: אפילו לא נערך דיון אמיתי אחד כדי לדון בצרכים: של מערכת ביוב, תשתיות וכל מיני דברים.

טלב אלסאנע: אף ועדה לא דנה בצרכים של הישוב הערבי.

טלב אלסאנע: אנחנו מוכנים לאמץ את הפרמטרים שנקבעו על-ידי ועדת המנכ"לים לגבי המיגזר הערבי-דרוזי ולהחיל את זה לגבי המיגזר הערבי בכלל.

טלב אלסאנע: הדבר השני, העניין של הישובים הלא מוכרים.

טלב אלסאנע: זה בושה וחרפה שאחרי 50 שנים יש תופעה של ישוב לא מוכר.

טלב אלסאנע: מה זאת אומרת ישוב לא מוכר?

טלב אלסאנע: האנשים קיימים, הם אזרחי המדינה, אבל הם לא זכאים לשום שירות, אפילו לא שירותים אלמנטריים, אפילו לא מים לשתות, כבישי גישה, חשמל.

טלב אלסאנע: שלא נדבר על כך שמקימים בתי-ספר במדבר, לא מחברים אותם לרשת החשמל ואין אליהם כבישי גישה.

טלב אלסאנע: בחורף תלמידים לא מגיעים לבית-הספר.

טלב אלסאנע: היום כשכבר מכירים בישוב לא מוכר שיש בו 70,000 תושבים אומרים להם שיש שם 20,000 בתים ללא היתר.

טלב אלסאנע: למה ללא היתר?

טלב אלסאנע: כי מי שמבקש היתר בנייה לא מקבל ואם הוא בונה ללא היתר מעמידים אותו לדין.

טלב אלסאנע: אז מה הוא יכול לעשות?

טלב אלסאנע: יש צורך בגיבוש מדיניות אמיתית, וזאת המשימה המוטלת על הממשלה, וזאת גם הציפיה שלנו מהשר מתן וילנאי כיושב-ראש ועדת השרים לענייני ערבים, לאמץ מדיניות אחרת, מדיניות שוויונית שתתייחס לאזרחים הערבים כאל האזרחים היהודים.

טלב אלסאנע: לדעתי צריך להתחיל על-פי סולם עדיפות.

טלב אלסאנע: דבר ראשון צריך לפתור באופן מיידי את הבעיה של הישובים הלא מוכרים על-ידי הכרה בישובים.

טלב אלסאנע: רק לפני יומיים ביקרתי באום סחאלי ליד שפרעם, 400 מטר מתחום השיפוט של עיריית שפרעם, בסמוך לישוב היהודי "עדי".

טלב אלסאנע: מדוע הפיתרון האחד והיחיד לתושבי אום סחאלי הוא רק הריסת בתים?

טלב אלסאנע: מדוע אי אפשר לפתור את זה בדרך אחרת?

טלב אלסאנע: הרי להרוס בית זה לא רק עצם ההריסה, זה להרוס את מירקם היחסים.

טלב אלסאנע: הרי כל אקט של הריסה הוא טראומטי.

טלב אלסאנע: בינתיים נמשכת המדיניות הזאת, אומרים שלא חל שום מיפנה.

מתן וילנאי: כמה בתים הרסו מאז שאני יושב-ראש הוועדה?

מתן וילנאי: האם הרסו בית אחד?

טלב אלסאנע: אין לי נתונים.

מתן וילנאי: זה מספר שמאוד קל לזכור כי הוא אפס.

אחמד טיבי: למרות שאתה לא אחראי על מזרח ירושלים, נהרסו שם שני בתים לאחרונה.

מתן וילנאי: אני אחראי על מה שאני אחראי ועל זה אני מדבר.

טלב אלסאנע: אם יש מגמה, כבוד השר ואדוני היושב-ראש, להפסיק את הריסת הבתים, לשנות את המדיניות, אנחנו מברכים על כך.

טלב אלסאנע: אנחנו מציעים לפתור את הבעיה על-ידי הכרה בישובים, הכרה בישובים בנגב; הפסקת הריסת הבתים; והספקת שירותים אלמנטריים, שירותי רווחה, חינוך, בריאות, באופן מיידי לישובים האלה.

טלב אלסאנע: לפני 6 שנים הוכרו 6 ישובים בצפון אך עד היום אין שם תוכניות מיתאר, אין כבישים ואין תשתית בסיסית.

טלב אלסאנע: והדבר האחרון נוגע לצורך במקורות תעשייה ותעסוקה.

טלב אלסאנע: האבטלה היום היא לדעתי מירשם בטוח לתיסכול, שתוצאותיו קשות.

טלב אלסאנע: ההתמודדות עם האבטלה היא על-ידי חינוך.

טלב אלסאנע: עלייה ברמת החינוך משמעותה ירידה ברמת האבטלה ועלייה ברמת התעסוקה.

טלב אלסאנע: ככל שאחוז המשכילים גבוה יותר, הסיכוי שלהם להשתלב בשוק העבודה הוא גבוה יותר.

טלב אלסאנע: צריך להפסיק עם התופעה של מתן היתרים לקבלת עובדים זרים במדינה.

דוד אזולאי: תודה רבה לחבר הכנסת טלב אלסאנע, מגיש ההצעה.

דוד אזולאי: אנחנו ניגש לדיון.

דוד אזולאי: לסדר הדיון, קודם כל ידברו חברי כנסת וראשי רשויות ולאחר מכן השר ישיב לדברים.

דוד אזולאי: חבר הכנסת מח'ול, אני מבקש להקפיד על הזמן, 3 דקות לכל חבר כנסת.

דוד אזולאי: (מציגים את הנוכחים)

עסאם מח'ול: אני רוצה, מחוץ למסגרת הזמן, לברך את ראשי המועצות המשתתפים איתנו בדיון.

עסאם מח'ול: אני רוצה לברך על עצם קיום הישיבה הזאת.

עסאם מח'ול: היא בעצם מעמידה את אחת השאלות המרכזיות, לא של האוכלוסיה הערבית אלא של החברה הישראלית בכללותה.

עסאם מח'ול: אני רוצה לזרוק כבר בהתחלה אתגר בפני הממשלה הזאת.

עסאם מח'ול: הייתי רוצה לראות כבר בימים הקרובים, בשנה הקרובה, בתקציב הראשון של הממשלה, תוכנית חירום לאומית, במובן הזה ישראלית, של כלל המדינה הזאת.

עסאם מח'ול: לחצות בשלום את הפער בין שתי האוכלוסיות.

עסאם מח'ול: תוכנית חירום לאומית שמטרתה להתגבר על בעיית האפלייה של האוכלוסיה הערבית, שהיא בעיה שלא נפתרה מאז קום המדינה ועד היום כי לדעתי לא טופלה בהיגיון הנכון.

עסאם מח'ול: אני לא חושב שלא היתה אפשרות לטפל בה.

עסאם מח'ול: אני גם לא חושב שאין אפשרות כיום לטפל בה.

עסאם מח'ול: אני חושב שזאת השאלה המרכזית.

עסאם מח'ול: זאת היא הבעיה של החברה הישראלית כולה.

עסאם מח'ול: היא קודם כל הבעיה של האוכלוסיה הערבית אבל היא בעיה רחבה יותר שמתייחסת לשאלה איזה חברה יש במדינה הזאת, בדמוקרטיה הישראלית.

עסאם מח'ול: אני חושב שאם ניגשים בצורה כזאת אז גם צורת הטיפול בבעייה יצטרך היגיון אחר.

עסאם מח'ול: ההיגיון לא יהיה בנוי על כמה היה התקציב בשנה שעברה וכמה התקציב היום.

עסאם מח'ול: גם כשמודדים את זה ככה אין מה להתפאר.

עסאם מח'ול: השאלה המרכזית היא איך אפשר ליצור שוויון, אחרי 50 שנה, פער שנמשך 50 שנים, שנה אחרי שנה.

עסאם מח'ול: המצב של אוכלוסיה, שהמייחד שלה הוא שייכות לאומית, הוא נחות, הוא מופלה לרעה בתקציבים, בפיתוח, בגישה, בכל דבר.

עסאם מח'ול: לא אתעכב על המספרים שישנם בדף שהפיץ מרכז מוסאוא, שיש בו גם ניתוח של התקציב הקיים, אבל אני חושב שצריך לגעת בשתי קטיגוריות שונות, שלא מוזכרות כאן בצורה מספקת ומפורטת.

עסאם מח'ול: הנקודה הראשונה, שנוגעת לשר ישירות, היא הנושא של התרבות.

עסאם מח'ול: אני רוצה להשוות את תקציב התרבות המיועד לאוכלוסיה הערבית, לתרבות הערבית, עם התקציבים שמוקצים לתרבות בישראל היום.

עסאם מח'ול: בסך הכל אנחנו מדברים על הקצאה של בסביבות 11 מיליון שקל מתוך 300 מיליון שקל.

עסאם מח'ול: אקח רק את העניין של ההקצאה לתיאטרונים.

עסאם מח'ול: התיאטרון הערבי הפעיל היחיד שקיים, שהוא בשלבי הקמה, ביסוס וייסוד, שמקבל ביקורות אומנותיות גם ברמה הישראלית הכללית, בתקשורת הישראלית הכללית, זוכה ב2.3- מיליון שקל.

עסאם מח'ול: אני חושב שבהשוואה לתיאטרונים אחרים, למשל "גשר", הוא מקבל אפילו פחות מ50%- מהם, והוא משרת את האוכלוסיה הערבית.

עסאם מח'ול: אני חושב שבכלל אי אפשר להתחיל להשוות את נושא התרבות והספורט, איזה תקציבים היו, איך מכוונים את התקציבים השנה, כי נקודת המוצא שלנו כאשר מדברים על נושאים כאלה בקרב האוכלוסיה הערבית היא אפס, או כמעט שואפת לאפס.

עסאם מח'ול: אני חושב שצריך לגבש מדיניות.

עסאם מח'ול: הנושא השני הוא הנושא של הכפרים הערביים הבלתי מוכרים, שהזכיר כבר חברי חבר-הכנסת טלב אלסאנע.

עסאם מח'ול: אנחנו מדברים על 9 כפרים שהוכרו כבר בצפון בשנים 96-95.

עסאם מח'ול: אני רוצה להגיד שההכרה הזאת נשארה על הנייר.

עסאם מח'ול: לא הוקצו התקציבים המינימליים כדי לתכנן את הכפרים האלה, כדי לבצע דרך גישה לכפר כמו עין-חוד.

עסאם מח'ול: 5 מיליון שקל שהוחלט עליהם ב96- עד היום לא מצאו ביטוי בתקציב.

עסאם מח'ול: איך זה יכול להיות?

עסאם מח'ול: איזה מדיניות זו?

עסאם מח'ול: זה נושא לקיצוץ?

עסאם מח'ול: כאשר עשרות כפרים בנגב בכלל לא קיבלו הכרה בינתיים.

עסאם מח'ול: אנחנו מדברים על 3 דרכים לפיתרון הבעיות, על-פי תכנון מקצועי של צוות מהטכניון, מהמרכז לתכנון, שעבד עם ועדת הארבעים(?).

עסאם מח'ול: מדובר בכפרים שצריך להכיר בהם ולבנות את התשתית שלהם.

עסאם מח'ול: אי אפשר להתעלם ולהשאיר את זה כאילו באוויר, בידי מועצה איזורית כלשהי, בעין-חוד או בערב-אל-נעים.

עסאם מח'ול: שנית, כפרים שצריך להשאיר אותם.

עסאם מח'ול: אנחנו מדברים על כפרים שנמצאים על הקרקע שנים רבות, עוד לפני קום המדינה, או עם קום המדינה, או 200 שנים לפני קום המדינה.

עסאם מח'ול: כפרים כאלה לא צריכים להיות בסימן שאלה.

עסאם מח'ול: סימן השאלה צריך לרחף מעל המדיניות שעד עכשיו לא משקיעה בכך שיהיו מים, חשמל, דרכי גישה או שירותי בריאות ושירותי חינוך במקומות האלה.

דוד אזולאי: חבר הכנסת מח'ול, אני מבקש, יש עוד חברי כנסת שרוצים לדבר ואני רוצה לאפשר לכולם להתבטא.

עסאם מח'ול: אני רוצה לבקש מהשר שהדבר הזה לא ייסגר כאן רק באיזשהו פרוטוקול.

עסאם מח'ול: אנחנו רוצים לראות תוצאות עוד השנה בשאלה הכל-כך קריטית הזאת.

סאלח טריף: אבל גם חשוב שזה יהיה בפרוטוקול.

דוד אזולאי: זה הבעיה, שזה כל הזמן בפרוטוקולים.

מתן וילנאי: כשאתה אומר השנה, זה שנת 99.

דוד אזולאי: הוא כבר התייאש משנת 1999.

דוד אזולאי: הוא מתכוון לשנת 2000.

דוד אזולאי: מר מוחמד זידאן, ראש המועצה המקומית בכפר מנדא ויושב-ראש ועדת המעקב.

דוד אזולאי: אני מבקש שתעמדו בלוח הזמנים, כולל ראשי הרשויות.

מוחמד זידאן: רציתי לחדד מספר בעיות שבהם אנחנו נתקלים מול משרדים שונים.

מוחמד זידאן: הבעיות שלנו עם משרד הפנים: הגרעון המצטבר עד 1998 הוא 800 מיליון שקל.

מוחמד זידאן: זה 600 מיליון שקל בתקציב הרגיל ועוד 200 מיליון שקל בתקציב הבלתי רגיל.

מוחמד זידאן: לפי דעתי הרשויות שנכנסו לתוכנית הבראה לא הצליחו להבריא את המשק שלהן.

מוחמד זידאן: עד כה יש הרבה בעיות למרות תוכניות ההבראה.

מוחמד זידאן: לפי דעתי אלו תוכניות לא טובות שלא מבריאות את המשק ברשויות המקומיות.

מוחמד זידאן: אנחנו מבקשים למחוק את הגרעון של הרשויות המקומיות כדי שייעמדו מחדש על רגליהן ולא יקרסו.

מוחמד זידאן: בתקציב לשנת 2000 ראינו שיש אפילו עוד קיצוץ של 41 מיליון שקל וזה מכביד מאוד על הרשויות המקומיות להמשיך להתקיים ולתת שירותים מוניציפליים בכל המיגזר הערבי.

מוחמד זידאן: בעניין תקציבי פיתוח: אני לא רוצה לעסוק בנוסחת סוארי ביחס לתקציב רגיל.

מוחמד זידאן: עד עכשיו זה הסתובב סביב 75% לכל הסקטור הערבי.

מוחמד זידאן: אנחנו מבקשים שזה יגיע ל100%-.

איברהים אבו ראס: אף אחד לא מגיע ל75%-.

איברהים אבו ראס: 70% זה הממוצע.

1062: יש רשויות שאצלן זה מגיע ל60%-.

מוחמד זידאן: שתהיה הנחייה ברורה למשרד הפנים, שייעלה את תקציבי הפיתוח ואת התקציבים הרגילים ומענקי איזון.

מוחמד זידאן: זה יהיה בהתאם לנוסחת סוארי.

מוחמד זידאן: ביחס לתקציבי פיתוח ממשרד הפנים: הם לא מופיעים בתוך תקציב משרד הפנים.

מוחמד זידאן: הם מעבירים רק סכומים קטנים ומזעריים, שלא מאפשרים לעשות משהו בתשתיות במיגזר הערבי.

מוחמד זידאן: לכן אנחנו מבקשים שתהיה לנו תוכנית חומש, לפחות לפי שאר המיגזרים במדינה.

מוחמד זידאן: לבדואים יש מסגרת וגם לדרוזים יש.

מוחמד זידאן: אני לא מקנא בהם אבל אנחנו דורשים שאנחנו לפחות נהיה בתמונה ונהיה שותפים בתוכנית מסויימת.

מוחמד זידאן: אני חושב שצריך לעשות סקר צרכים.

מוחמד זידאן: סקר כזה כבר נעשה אמח הדרוזים, שמהווים 10% מהאוכלוסיה הערבית, ובעקבות זה הם קיבלו 70 מיליון שקל.

מוחמד זידאן: אם אנחנו נכפיל את זה על-פי גודל האוכלוסיה הערבית אנחנו נגיע לכמעט 11 מיליארד שקל.

מוחמד זידאן: שייפרסו את זה על פני 6-5 שנים.

מוחמד זידאן: ביחס לחינוך: לפחות לפי הסקר הזה יש 2000 חדרים שכורים ובלתי מקובלים שאין בהם את כל התנאים הדרושים, וכן חסרים חדרי ספח ומעבדות.

מוחמד זידאן: אני כבר לא מדבר עכשיו על החינוך הבלתי פורמלי, על אולמות ספורט, מגרשים וכל הקשור בחינוך בלתי פורמלי.

מוחמד זידאן: אנחנו רואים שיש גם קיצוץ בנושא החינוך.

מוחמד זידאן: ביחס לרווחה ואבטלה: המצב קטסטרופלי.

מוחמד זידאן: בכפר מנדה למשל האבטלה מגיעה לכדי 25%.

מוחמד זידאן: אני לא יכול עכשיו לדבר על כל ההשלכות של האבטלה, סמים ובעיות חברתיות קשות.

דוד אזולאי: יש לי בקשה אליכם.

דוד אזולאי: יש דברים שכבר נאמרו.

דוד אזולאי: אין טעם לחזור עליהם.

דוד אזולאי: אני חושב שהדברים ידועים.

דוד אזולאי: חבל על הזמן.

מוחמד זידאן: ביחס לתכנון ובנייה: אני מקווה שיש תוכנית להרחבת תחומי שיפוט וגם להרחבת תוכניות המיתאר בכדי שייענו על הצרכים, לבנייה למגורים לפחות, וללא צפיפות מופרזת.

מוחמד זידאן: ביחס ל"חוצה ישראל": אנחנו מבקשים שתהיה תמורה עין בעין ולא תמורה כספית.

מוחמד זידאן: בעלי הקרקעות מבקשים שתהיה אדמה במקום אדמה ולא פיצוי כספי.

מוחמד זידאן: או במקביל שיהיה תכנון אלטרנטיבי להזזת הנתיב.

מוחמד אבו פול: שלא יהפכו את זה לגיטאות.

מוחמד זידאן: אני רואה שבתקציב הפיתוח השנה במקום שתהיה אפליה מתקנת יש אפלייה מקלקלת.

איוב קרא: אדוני השר הממונה, בראשית דברי אני רוצה להתנצל על מה שהיה בשבועיים האחרונים, מחול שדים סביב דברים שהוצאו מהקשרם.

איוב קרא: לא היתה לי כוונה לפגוע באיש מהיושבים פה, ובטח לא במיגזר הערבי.

איוב קרא: אני מנצל במה זאת כדי להבהיר את הנושא ומצטער על אי-ההבנות.

איוב קרא: אני מקווה שיחד נעבוד למען הציבור הזה.

עזמי בשארה: חבר הכנסת איוב קרא, אתה מצטער על מה שאמרת או שאתה מצטער על אי-ההבנה שלנו?

איוב קרא: על כל דבר.

דוד אזולאי: הוא אמר את הדברים בצורה ברורה ומפורשת ואין טעם לפתוח את הוויכוח מחדש.

דוד אזולאי: הדברים נאמרו ואני חושב שצריך לברך על כך.

איוב קרא: אתמול ביקרתי במקרה, אחרי 25 שנים, באיזור דימונה.

איוב קרא: הופתעתי מהמצב בו שרויים הבדואים שהוא מאוד חורה לכל אדם באשר הוא אדם.

איוב קרא: שום דבר לא זז שם.

איוב קרא: לא ראיתי כביש, לא ראיתי חשמל, לא ראיתי שום דבר לאורך כל הדרך.

איוב קרא: שום דבר לא השתנה במשך 25 שנים.

איוב קרא: אני חושב שדבר כזה צריך לזעזע כל אדם באשר הוא אדם.

איוב קרא: צריך לתת את הדעת על כך.

איוב קרא: זה לא יכול להימשך כך.

דוד אזולאי: האם היית גם בדימונה?

דוד אזולאי: מה המצב שם?

דוד אזולאי: תגיד לנו במשפט קצר.

איוב קרא: בטח לא כמו אצל הבדואים.

איוב קרא: חוץ מזה, לפני 10 ימים קיבלתי שיחות טלפון מכפר כנא.

איוב קרא: הזדעזעתי מכך שהתושבים שם ישבו 4 ימים ללא מים בבתים.

איוב קרא: זה דבר אבסורדי.

איוב קרא: זה דבר שלא יכול לעלות על הדעת.

איוב קרא: זה דבר מאוד מגונה.

איוב קרא: אני מזכיר את הדברים האלה כדי להבהיר שהקיצוץ בתקציב הרשויות המקומיות הערביות לדעתי הוא דבר שלא צריך להיעשות.

איוב קרא: ולא רק זה, צריך לעשות אפלייה מתקנת כדי לסתום פיות להרבה אנשים.

איוב קרא: מה זה אפלייה מתקנת?

איוב קרא: אני מסכים לדברי מר מוחמד זידאן.

איוב קרא: אם עשו תוכנית חומש לכפרים הדרוזים, ויש כל הזמן קריאה נגד הקיפוח, אין שום סיבה היום לא לבוא, ליישר קו ולהגיד: חבר'ה, היתה הזנחה הרבה שנים בדברים האלה.

איוב קרא: בנושא הכלכלי-חברתי צריך ללכת ולעשות את הכל כדי שלאנשים יהיה טוב פה.

איוב קרא: אין שום סיבה לא לעשות את זה.

איוב קרא: ישנו השטח הירוק סביב הרבה כפרים, מה שנקרא פארק.

איוב קרא: זה נושא כואב שצריך לתת עליו את הדעת.

איוב קרא: כשחוק הפארק נחקק הכפרים לא תפסו שטח כפי שאנחנו רואים היום.

איוב קרא: הפארק כרגע חוסם הרבה כפרים או הרבה ישובים מלהתפתח.

איוב קרא: צריך לעשות רביזיה מחדש על חוק הפארק והשטח הירוק.

איוב קרא: אי אפשר שבן אדם שיש לו אדמה מאות בשנים לא ימצא אפשרות לבנות משהו על אדמתו, אדמה שהוא קיבל בשושלת של מאות שנים.

איוב קרא: אני מציע לקחת את זה בחשבון כי זאת בעיה שתהיה יותר ויותר כואבת בהמשך.

איוב קרא: אני קורא מעל במה זו גם לכל חברי המעורבים בפרשה בנצרת למצוא דרך להידברות ולמצוא דרך לחיות ביחד, כמו שהיה עד היום.

איוב קרא: אין שום סיבה לא להמשיך את החיים המשותפים.

מוחמד כנעאן: אדוני היושב-ראש, אדוני השר.

מוחמד כנעאן: בראשית דברי אני רוצה לברך את אדוני השר.

מוחמד כנעאן: אנחנו מקווים שכיושב-ראש הוועדה לענייני המיגזר הערבי אכן ייעשו שינויים דראסטיים ומהותיים במדיניות הממשלה כלפי המיגזר הערבי.

מוחמד כנעאן: אנחנו נמצאים 51 שנים לאחר קום המדינה, כשכל הזמן מדברים, צועקים, מציגים מספרים, מציגים עובדות, אבל עדיין אין מי שיישמע.

מוחמד כנעאן: בכל התחומים.

מוחמד כנעאן: אני רוצה לומר דבר מה לגבי התקציב שהוצג רק בשבוע שעבר, לצערי הרב, על-ידי ממשלת ישראל.

מוחמד כנעאן: המשפט הראשון ששר האוצר שוחט אמר הוא: אתם יכולים לא להצביע בעד התקציב, אני לא אשנה שום דבר.

מוחמד כנעאן: זה נתון.

דוד אזולאי: אתה אל תסיר מועמדות אז לא יצביעו עבורו.

סאלח טריף: הבנתי שאדוני היושב-ראש הוא באופוזיציה ... יש כאן אופוזיציה פנימית.

אחמד טיבי: אנחנו כבר הבנו את זה מזמן.

דוד אזולאי: אני יחד איתך באותה קואליציה.

מוחמד כנעאן: שייציגו את מכלול הבעיות ואת מכלול הנושאים.

מוחמד כנעאן: במדינת ישראל אי אפשר למצוא נושא אחד שאין בו אפלייה זועקת לשמיים כלפי המיגזר הערבי.

מוחמד כנעאן: היום אנחנו מצפים שייציגו בפנינו עובדות שיידברו בעד עצמן לגבי התקציב.

מוחמד כנעאן: לא רק שהתקציב הנוכחי לא שומר על מה שהיה בממשלת נתניהו.

מוחמד כנעאן: אנחנו עשינו את כל מה שביכולתנו על מנת להוריד את ממשלת נתניהו אבל לא רק שלא שמרו על גובה התקציבים אלא אף הורידו אותם בכל משרדי הממשלה.

מוחמד כנעאן: יש משרדים שמתעלמים מכך שיש אוכלוסיה ערבית, כמו משרד הבינוי והשיכון למשל.

מוחמד כנעאן: אין אצלם אוכלוסיה ערבית.

מוחמד כנעאן: אדוני השר, כך גם במשרד שלך.

מוחמד כנעאן: אתה אומנם לא אחראי על מה שהיה בעבר.

מוחמד כנעאן: בשנת 1999 מתוך 300 מיליון שקל בתקציב התרבות הועברו 11 מיליון שקל בלבד למיגזר הערבי.

מוחמד כנעאן: זה בלתי אפשרי.

מוחמד כנעאן: איך אפשר לחלק את זה?

מוחמד כנעאן: למה אפשר לחלק את זה?

מוחמד כנעאן: מדברים היום על מיכלול של בעיות: נשים, אלימות, תעסוקה.

מוחמד כנעאן: רק ביום שלישי שעבר היה "פיצוץ" בנצרת עילית בין מובטלים ערבים מעין מאהל לבין אנשי לשכת תעסוקה.

מוחמד כנעאן: כתוצאה מזה נדרשה התערבות של המשטרה.

מוחמד כנעאן: מנהל הלישכה בנצרת עילית מחלק שני סוגי כרטיסים שונים, מיספרים להמתנה, אחד לערבים והשני ליהודים.

מוחמד כנעאן: ערבי הניגש ללשכת התעסוקה מקבל כרטיס צהוב בעוד יהודי מקבל כרטיס לבן.

מוחמד כנעאן: אתה מעולם לא היית שם.

קריאה: הם חיים בשני עולמות שונים.

דוד אזולאי: אחר-כך נקבל תשובה על העניין הזה.

דוד אזולאי: יושבים פה נציגי משרד העבודה והרווחה והם ישיבו.

מוחמד כנעאן: הוא יכול להגיד מה שהוא רוצה אבל אנחנו בדקנו את זה, היינו בשטח.

מוחמד כנעאן: הם לא היו בשטח.

מוחמד כנעאן: זה כואב לנו.

אחמד טיבי: יש גם הפרדה.

סאלח טריף: מה, התחילו את תוכנית ההפרדה דווקא בנצרת?

סאלח טריף: לא ידעתי ...

מוחמד כנעאן: אני בכוונה לא מעלה נושאים שדיברו עליהם חברי, בהתאם לבקשת היושב-ראש.

מוחמד כנעאן: לפני כחצי שעה היינו בדיון בוועדת הכלכלה של הכנסת על העסקת עובדים ערביים.

מוחמד כנעאן: שמענו על מספר העובדים בחברות הממשלתיות, בשירות המדינה.

מוחמד כנעאן: המספרים הם אפסיים.

מוחמד כנעאן: מדברים על שילוב ערבים במדינת ישראל.

מוחמד כנעאן: איזה שילוב?

מוחמד כנעאן: כשדיברו על ערבים ודרוזים אמרנו ליושב-ראש: עזוב את הדרוזים.

מוחמד כנעאן: נציג חברת החשמל אמר שיש בחברה 55 עובדים ערבים.

מוחמד כנעאן: אחר-כך שאלנו אותו כמה מהם דרוזים והוא ענה - 50.

מוחמד כנעאן: כלומר בחברת החשמל יש רק 5 עובדים ערבים.

מוחמד כנעאן: אדוני השר, צריך להחליט האם הדרוזים הם חלק מהאוכלוסיה הערבית במדינת ישראל או לא.

מוחמד כנעאן: היום כשנוח לממשלה הדרוזים הם חלק מהאוכלוסיה הערבית וכשלא נוח לה הם לא חלק.

מוחמד כנעאן: זה לא יתכן.

מוחמד כנעאן: ביקשנו משר האוצר לטפל בשני נושאים מרכזיים הנוגעים לאוכלוסיה הערבית: 1) נושא מס רכוש: היתה החלטה של ממשלת נתניהו לבטל את המס הזה.

מוחמד כנעאן: היה להם אומץ.

מוחמד כנעאן: אנחנו מצפים למצוא אותו אומץ בממשלת ברק, שהיא תבטל את החובות, לפחות את הריבית, את הקנסות, את עליית המדד.

מוחמד כנעאן: לא הגיעו לעמק השווה באשר להחלטה כזאת גם עם ממשלת נתניהו, שהצבענו נגדה.

מוחמד כנעאן: 2) נושא מינהל מקרקעי ישראל: בדקתי את הנושא הזה בכמה ישובים ערביים.

מוחמד כנעאן: מגרש בגודל 500 מטר עולה כ300,000- שקל.

מוחמד כנעאן: איך זוג צעיר שרוצה לבנות בית יוכל להתחתן, להקים משפחה, לבנות בית כשזה מחיר המגרשים לבנייה?

מוחמד כנעאן: בעיר שלי, בטמרה, מגרש בנייה מחירו 300,000 שקל.

מוחמד כנעאן: זה עוד לפני הפיתוח.

מוחמד כנעאן: לעומת זה, בישובים יהודים, למשל בכרמל, מחיר מגרש באותו גודל הוא 21,000 שקל בלבד, או 26,000 שקל.

מוחמד כנעאן: אנחנו מבקשים להפשיר שטחי בנייה במיגזר הערבי וגם להפחית את העלות.

מוחמד כנעאן: מצב כזה לא יתכן.

ראמז ג'ראיסי: אדוני היושב-ראש, אני רוצה להתחיל בתגובה למשפט שאמרת לפני כמה דקות כהערת ביניים.

ראמז ג'ראיסי: אמרת: "לא צריך לחזור על הדברים, הדברים ידועים, חבל על הזמן".

ראמז ג'ראיסי: אני חושב שאתה צודק.

ראמז ג'ראיסי: השתתפתי כבר בעשרות מפגשים, דיונים וועדות במשך הרבה שנים.

ראמז ג'ראיסי: אני מרגיש שאפשר להביא קלטת מהמפגש הראשון, להשמיע אותה וזה ייראה כאילו לא נעשה דבר.

ראמז ג'ראיסי: נתונים על צילום המצב הקיים לא חסרים.

ראמז ג'ראיסי: כל אחד מאלה שדיברו לפני, חברי הכנסת ואחרים, הביא מספר דוגמאות מכל מיני תחומים.

ראמז ג'ראיסי: אפשר לחבר אותן יחד ולראות את התמונה השלמה.

ראמז ג'ראיסי: נתונים לא חסרים.

ראמז ג'ראיסי: השאלה היא האם יש רצון כנה ואמיתי לעשות, או שאין רצון כזה.

ראמז ג'ראיסי: אני רוצה לציין שהיתה תקופה, בשנים 95-92, שאז היה שינוי.

ראמז ג'ראיסי: אומנם לא מה שרצינו ולא בקנה המידה ובפרופורציות שרצינו לראות את השינוי, אבל היתה החלטה ברמה של מדיניות והורגשו שינויים בשטח.

ראמז ג'ראיסי: ב3- השנים האחרונות היתה נסיגה והידרדרות בכל התחומים.

ראמז ג'ראיסי: אפשר לראות את זה בצורה פשוטה ביותר.

ראמז ג'ראיסי: יצא מידרג סוציו-אקונומי מעודכן.

ראמז ג'ראיסי: אפשר לראות שבמיגזר הערבי בממוצע יש ירידה במידרג הסוציו-אקונומי, במקום לראות שיפור ועלייה.

ראמז ג'ראיסי: אם היה ניסיון כלשהו או עשייה לסגור פערים, זה לא צלח.

ראמז ג'ראיסי: זאת הוכחה חותכת לכך שהיתה הידרדרות.

ראמז ג'ראיסי: השאלה היא האם רוצים לשנות ומה עושים כדי לשנות.

ראמז ג'ראיסי: דבר ראשון, צריך לראות את זה בתקציב של שנת 2000.

ראמז ג'ראיסי: אין זמן כאן, לא לוועדות הכנסת, לא לוועדת מנכ"לים ולא לדיונים.

ראמז ג'ראיסי: יש תקציב במשרדים השונים וצריך לבחון האם יש שיפור וצמצום פערים, שינוי יחסי לטובת אותה אוכלוסיה שסבלה וסובלת ממצב יותר נחות בכל התחומים.

ראמז ג'ראיסי: כשמסתכלים על התקציב לשנת 2000 לא רואים שום התקדמות.

ראמז ג'ראיסי: להיפך.

ראמז ג'ראיסי: אני לא רואה איך בתקציב משרד הפנים, ועם הקיצוצים, קיצוצים שמגיעים גם למיגזר הערבי שהוא בלאו הכי במצב ירוד, איך אפשר יהיה להגיע למצב שרשויות במצוקה יוכלו לשלם משכורות, לאחר שכבר כמה חודשים הן לא שילמו משכורות.

ראמז ג'ראיסי: אני חושב שצריכה להיות המלצה מכאן שמשרד הפנים יפעל מיידית לטפל בכל הרשויות המקומיות שלא שילמו משכורות כדי לאפשר להן לתת לאנשים לחיות ולא לרעוב לפת לחם.

ראמז ג'ראיסי: ויש רשויות שנמצאות במצב כזה.

ראמז ג'ראיסי: אני רוצה לתת דוגמא פשוטה, אפילו בעניין בית-קברות.

ראמז ג'ראיסי: במשך 3 שנים לעיריית נצרת אין מקום לקבור מתים בבתי-הקברות הקיימים.

ראמז ג'ראיסי: הצלחנו סוף סוף להגיע לאישור תב"ע של מגרש המיועד לבית-קברות, אבל אנחנו לא מקבלים תקציב.

דוד אזולאי: שלא ימותו ....

ראמז ג'ראיסי: הלוואי.

ראמז ג'ראיסי: אם יש לך מירשם לסוף האלפיים, מה טוב.

ראמז ג'ראיסי: אפילו לצורך הכשרת שטח לבית-קברות אין במשרד הדתות תקציב.

סלח סולימן: היום בונים בתי קברות בהם יש קבורה בקומות.

סלח סולימן: זה פיתרון.

ראמז ג'ראיסי: אנחנו לא מרגישים טוב עם כך שראש הממשלה לא ראה לנכון עד היום להיענות לפניותנו לשבת איתו.

ראמז ג'ראיסי: לפני הבחירות היה לו הרבה זמן.

ראמז ג'ראיסי: עברו 100 הימים אך הוא עדיין לא מצא זמן לשבת עם נציגי 20% מהאוכלוסיה ולשמוע את דברינו.

ראמז ג'ראיסי: אנחנו גם רוצים לשמוע ממנו.

ראמז ג'ראיסי: הוא לא צריך לשמוע אותנו, הוא כבר יודע.

דוד אזולאי: תעשה שביתה ואחרי חודש ימים הוא יישב איתכם.

אחמד טיבי: הוא נפגש עם נציגי המאחזים.

ראמז ג'ראיסי: ועדת שרים, ועדת מנכ"לים: אני חושב שנציגים של המיגזר הערבי צריכים להיות מיוצגים בהן.

ראמז ג'ראיסי: אנחנו מצפים קודם כל לשינוי תקציב 2000.

ראמז ג'ראיסי: אחר-כך במהלך זמן הביצוע של תקציב 2000 שתוכן תוכנית, כאשר הזמן להכנתה יהיה מוגבל ל3-2- חודשים.

ראמז ג'ראיסי: תוכן תוכנית - אני לא מדבר על תוכנית חומש - תוכנית לשלוש שנים, שזה הזמן שנשאר לתקופת הכהונה של הממשלה הזאת, כדי שבסוף כהונתה נוכל למדוד האם הדברים השתנו.

ראמז ג'ראיסי: אפשר לקבוע תוכנית ל5- שנים אבל אז נצטרך לראות נקודת ציון בתום 3 שנים כדי שנוכל לערוך השוואה.

ראמז ג'ראיסי: דובר כבר על הנושא של שטחי שיפוט.

ראמז ג'ראיסי: יש נושא בוער מאוד ליד כפר סכנין, של שטחים שיועדו למטרות צבאיות הנמצאים בגבול של בית-הספר, ליד בתים.

ראמז ג'ראיסי: איך דבר כזה יכול להיות?

ראמז ג'ראיסי: במקום זה היה צריך לתת לישוב הזה להתפתח ושתהיה שכונה לזוגות צעירים, שיהיו פארקים ותהיה תעשייה ודברים מהסוג הזה.

ראמז ג'ראיסי: איזורי עדיפות לאומית: עכשיו מכינים את המפה.

ראמז ג'ראיסי: עוד 3-2 שבועות תוצג מפת איזורי עדיפות לאומית.

ראמז ג'ראיסי: בתקופה של הממשלה הקודמת כמעטו ונמחקו כל הישובים הערביים ממפת העדיפות הלאומית.

ראמז ג'ראיסי: אנחנו מצפים שיהיו קריטריונים שוויוניים במפת העדיפות הלאומית לתקופת כהונתה של הממשלה הזאת.

דוד אזולאי: אני מבקש שתאמר משפט סיום על נצרת.

דוד אזולאי: מה הבשורה בפיך?

סאלח טריף: יהיה בסדר.

ראמז ג'ראיסי: יהיה בסדר.

מתן וילנאי: במקרה הספציפי הזה לא הייתי חותם על האמירה הזאת, שיהיה בסדר.

קריאה: שיהיה בסדר מבחינת תקציבי הממשלה.

ראמז ג'ראיסי: אני לא רוצה לפתוח דיון עכשיו כי בליבי יש הרבה כאב וכעס.

דוד אזולאי: הייתי מצפה ממך, כראש העיריה, לנצל את הפורום הזה ולהגיד מילה לקראת הסולחה וההסכם הגדול.

ראמז ג'ראיסי: הלוואי ויכולתי.

סאלח טריף: אני רוצה להודות לחבר הכנסת אזולאי, יושב-ראש ועדת הפנים ואיכות הסביבה, על שנתן עדיפות לעניין הזה.

סאלח טריף: אני גם רוצה לברך את השר מתן וילנאי.

סאלח טריף: הוא חדש בפוליטיקה אבל אני מאוד מחשיב את מינויו לטיפול בעניין הזה משום שאני מכיר אותו כאדם ישר, הגון ויסודי.

סאלח טריף: אני מאוד מקווה שכך הוא יטפל בעניין החשוב הזה.

סאלח טריף: הסיפור של מצוקת הישובים הערביים, של האוכלוסיה הערבית בישראל, הוא ריטואל קבוע.

סאלח טריף: הקיפוח ידוע, הבעיות ידועות.

סאלח טריף: אני שומע את חברי, שמעתי אותם כל-כך הרבה פעמים.

סאלח טריף: אני לא רוצה לחזור על זה.

סאלח טריף: אבל אני רוצה להגיד 3 דברים, שאני חושב שאנחנו צריכים להתמקד בהם.

סאלח טריף: השינוי בממשלה, בשלטון, נטע בכולנו תקוות שייחול שינוי בקונספציה, בתפיסה לגבי האזרחים הערביים במדינת ישראל.

סאלח טריף: השינוי הזה צריך להביא לא רק לאווירה טובה, בזה שהשר יוסי ביילין יסכים להצעתו של חבר הכנסת בשארה להכניס דירקטורים, אלא להחלטה ממשלתית להכניס דירקטורים, כי לא צריך חוק.

עזמי בשארה: לא צריך חוק?

עזמי בשארה: ומה אם תהיה ממשלת ליכוד?

סאלח טריף: האם מותר לי להסביר את עצמי ושלא תכעס, חבר הכנסת בשארה?

סאלח טריף: אני לא נגד הצעת החוק שלך אבל אני חושב שהממשלה הזאת צריכה ליזום את זה בעצמה.

טלב אלסאנע: חבל שמגיעים למצב שמאלצים ממשלה באמצעות חוק ושזה לא בא ביוזמה שלה.

סאלח טריף: אני חושב שהממשלה לא צריכה להמתין עד להשלמת חקיקתו של החוק כדי להחליט החלטה.

סאלח טריף: דבר שני, התקציב הקיים לשנת 2000 הוא מסר לציבור, אולם לצערי המסר של הממשלה הוא לא מסר גדול של שינוי.

סאלח טריף: זה מסר רע של שינוי.

סאלח טריף: בתחום הציבור הערבי, לדאבוני, כמו במיגזרים אחרים, כמו בתחומים אחרים שרצינו לראות בהם שינוי, לא ראינו שינוי.

סאלח טריף: אבל פה העניין הוא יותר קריטי.

סאלח טריף: גם ראש הממשלה וגם הממשלה כולה צריכה להבין שיש לנו פה פצצה מתקתקת.

סאלח טריף: המצוקות קשות והציבור הערבי לא יכול להמתין יותר.

סאלח טריף: הוא כן יכול להבין שתהיה תוכנית שתתפרס על פני כמה שנים טובות אבל הוא לא יכול לקבל את זה שלא תהיה שום תוכנית בכלל, שהוא יצטרך לצפות לנדבות של משרד זה או אחר, שלא יהיה משהו מרכז וענייני.

סאלח טריף: קודם כל שיופנו יותר תקציבים.

סאלח טריף: אם לא יהיה בתקציב הבא תיקון לעניין הזה תהיה לנו בעיה גדולה.

סאלח טריף: אדוני השר, אני רואה בברכה את זה שהתכנון והבנייה והקרקעות עברו למשרד ראש הממשלה.

סאלח טריף: אני חושב שזו שעת כושר לציבור הערבי.

סאלח טריף: אני רוצה להגיד לכם ש50%- מהבעיות שלו ייפתרו בזה שייפתרו בעיות התכנון והבנייה והקרקעות, שזה המשאבים הכי חזקים במדינה.

סאלח טריף: נושא הקרקעות שהוא כל-כך בעייתי, ונושא התכנון והבנייה, שמתייחס לפיתוח של הישובים.

סאלח טריף: אסור שהממשלה הזאת תתייחס, כמו רוב קודמותיה, אל הציבור הערבי כאל נטל, לא כאל אזרחים של מדינת ישראל.

סאלח טריף: ככה ראו את הדברים כשתכננו בעבר אבל זה לא יכול להימשך.

סאלח טריף: השינוי צריך לבוא, ומהר.

סאלח טריף: אני גם חושב שנושא מפת העדיפות הלאומית, כמו שמר ראמז ג'ראיסי אמר, הוא חשוב.

סאלח טריף: הנושא של העדפה מתקנת הוא כורח לאומי.

סאלח טריף: החל מפקידים במנגנון הממשלתי ודירקטורים וכלה במפה לפיתוח ועידוד תעשייה ועידוד השקעות הון במיגזר הערבי, ובזה שיישפרו את רמת התשתיות של הישובים ואת התשתיות בין הישובים.

סאלח טריף: אני מאוד מקווה, אדוני השר, שתיקח את הנושא הזה לידיך.

סאלח טריף: אנחנו, חברי הכנסת ואנשי הציבור, נהיה לצידך.

סאלח טריף: אבל יצטרך ראש הממשלה להבין שפה צריך שינוי, לא רק בדיבורים אלא באמת במעשים.

תאופיק חטיב: אני מודה ליושב-ראש על שהוא הביא את הנושא הזה לדיון כל-כך מהר.

תאופיק חטיב: אני מקווה שהפעם התוצאה תהיה שונה ממה שקרה בשנים שעברו, כאשר גם אז הנושא הובא לדיון והסתיים באותם פרוטוקולים וקלטות.

תאופיק חטיב: אני מקווה שהפעם זה יעבור לממשלה ושהממשלה הזאת תביא את השינוי.

תאופיק חטיב: התקציב המוצע הוא תקציב גרוע מאוד.

תאופיק חטיב: כבר עברתי על רובו המכריע.

תאופיק חטיב: אין בו שום בשורה.

תאופיק חטיב: שנת 2000 לא תהיה שנת שינוי כלפי האוכלוסיה הערבית לפי התקציב הזה.

תאופיק חטיב: הייתי מקווה שהעיצוב האחרון והסופי של התקציב יהיה שונה ממה שיש היום.

תאופיק חטיב: אני חושב שלממשלה יש פיתרון.

תאופיק חטיב: אגב, יש נוסחת קסם לפיתרון, נוסחה קצרה מאוד, בקשר לפיתרון הבעיות של האוכלוסיה הערבית.

תאופיק חטיב: היא מתחילה במשפט "כוונות טובות".

תאופיק חטיב: האם יש לממשלה כוונה אמיתית לשינוי במיגזר הערבי?

תאופיק חטיב: אם כן, לדעתי מכאן מתחיל הפיתרון.

תאופיק חטיב: כל השאר זה כבר מספרים ונתונים.

תאופיק חטיב: אם אין כוונה, כל המספרים לא יעזרו להביא לפיתרון.

תאופיק חטיב: אין תקציבי פיתוח במיגזר הערבי ולכן נמשיך לדבר על הביוב הזורם.

תאופיק חטיב: אם משרד הפנים מקציב - - -

עזמי בשארה: אני מעדיף שיהיה כסף אף אם לא יהיו כוונות טובות.

עזמי בשארה: מצידי שיהיו כוונות רעות.

דוד אזולאי: חבר הכנסת עזמי בשארה, אצלנו אומרים: "כוונה טובה מצרפה הקדוש ברוך הוא למעשה".

דוד אזולאי: כשיש כוונה טובה אז זה הולך לקראת מעשה.

דוד אזולאי: אבל כשאין כוונה טובה - - -

עזמי בשארה: כסף שמאחוריו כוונה טובה, עוד יותר טוב כמובן.

תאופיק חטיב: הייתי רוצה לראות את הכוונות האמיתיות של הממשלה ואז היא תימצא את הכסף, תאמין לי.

קריאה: אבל היא לא מוצאת אותו בתקציב.

תאופיק חטיב: כי לדעתי אין כוונה.

תאופיק חטיב: בתחילת ימיה של המדינה, בשנות ה50-, היה ברור שמדינת ישראל לא רוצה את הערבים בתוכה.

תאופיק חטיב: ולמה?

תאופיק חטיב: כל תוכניות המיתאר המפורטות של הכפרים הערביים היו בדיוק מסביב לבתי הישוב.

תאופיק חטיב: משמע שלא הותירו אפילו מגרש אחד נוסף לבנייה, אמרו שזה מה שיש.

תאופיק חטיב: כל מי שיוולד יצטרך לחפש מקום אחר, לא בארץ.

תאופיק חטיב: זאת היתה הכוונה.

תאופיק חטיב: זה לא נאמר ככה אבל זה בוצע.

תאופיק חטיב: ולכן יש בנייה בלתי חוקית במיגזר הערבי.

תאופיק חטיב: בוודאי.

תאופיק חטיב: אז איפה יבנו?

תאופיק חטיב: כל ראש רשות מגיש תוכנית מיתאר מפורטת ואז היא לא מאושרת או מעוכבת בגלל סכסוכי גבולות עם מועצות איזוריות סמוכות.

תאופיק חטיב: אין תוכניות מיתאר.

תאופיק חטיב: אז מה עושים?

תאופיק חטיב: אז בונים.

תאופיק חטיב: ככה זה ימשך.

תאופיק חטיב: אם רוצים לפתור את הבעיה צריך תוכניות מיתאר שכוללות איזורי תעשיה ואיזורי התפחות לישוב לשנים הבאות.

תאופיק חטיב: זה יפתור גם את נושא התיעוש וגם את נושא בעיות כביש חוצה ישראל והגבולות עם הישובים הסמוכים.

תאופיק חטיב: אם יש כוונה כזאת, אפשר וצריך להתחיל.

תאופיק חטיב: אני מכיר ישובים שגמרו תוכנית גבולות לפני 10 שנים עם המלצות לשרים ועד עצם היום הזה התוכניות מונחות במשרד הפנים.

תאופיק חטיב: אני יודע על ישוב שתוכנית הגבולות שלו הסתיימה ב1994- (היא התחילה ב1987-) ומאז ועד היום (ב1999-) היא נמצאת אצל השר וממתינה לחתימתו.

תאופיק חטיב: אני מתפלא.

תאופיק חטיב: ב5- שנים לדעתי הוקמו עשרות ישובים בגדה כאשר היתה מגמה להקים וניתן אישור לתוכניות בנייה למגורים תוך 20 ימים ולא תוך 20 שנים.

תאופיק חטיב: מכאן אני מסיק מסקנה: אם יש כוונה, אפשר למצוא גם מתכננים, גם כספים וגם הכל.

תאופיק חטיב: ואם אין כוונות אז בוודאי שלא ימצאו את הכספים.

תאופיק חטיב: אין כסף ויש קיצוצים וכולי.

1062: כבוד השר, רציתי לדבר על כפר כנא כדוגמא רלוונטית לשאר הישובים הערביים.

1062: רציתי להעלות את הבעיות שרלוונטיות גם לשאר הישובים.

1062: בכפר כנא יש 15,000 תושבים.

1062: היא סובלת היום מנזקי מים(?),מאי-הגשת שירותים אלמנטריים, גם בבתי-ספר, מחינוך בלתי סביר ובעיות כספיות קשות מאוד.

1062: התקבלה החלטה במשרד הפנים לכיסוי גרעונות אך משום מה לא מיישמים אותה, אינני יודע מדוע.

1062: אנחנו לוחצים ולא מקבלים תשובה.

1062: זה בקשר לגרעון ולמחסור התקציבי.

1062: אנחנו לוחצים על משרד הפנים שיישם אפילו רק את ההחלטה שכבר נתקבלה, ויש כבר החלטה לכיסוי גרעונות, אך לא מיישמים אותה.

1062: ניתקו באמצע.

1062: לא מוכנים לשלם.

1062: למה?

1062: אני לא יודע.

1062: רציתי להדגיש גם את עניין איזורי עדיפות, שמר ראמז ג'ראיסי העלה.

1062: כפר כנא למשל קיבלה איזור עדיפות א' בתעשייה ובתיירות.

1062: במקום לכלול את הכפר כולו באיזורי העדיפות בגלל המצב הסוציו-אקונומי הקשה ולהפוך אותו לאיזור עדיפות א', הם אפילו לקחו את המעט שיש לנו.

1062: שלחו לנו מכתבים וביטלו את ההכרה כאיזור עדיפות א' לתעשייה ולתיירות.

1062: עכשיו מצבנו מאוד קשה.

1062: היום 10 רשויות ערביות, שכבר כנא היא דוגמא להן, עומדות על סף קריסה.

ג'עפר פרח: אך השאירו את נצרת עילית הסמוכה באיזור עדיפות א'.

1062: אני רוצה שכבוד השר יבקר במקום ויראה, יעשה השוואה לאיזור התעשיה של נצרת עילית, שנמצאת 100 מטר מכפר כנא.

1062: תיראו מה קורה שם ומה קורה אצלנו.

1062: בכפר כנא לא נותנים אפילו תאורה לרחובות באיזור התעשייה.

1062: לחצתי, כתבתי מכתבים וערכתי פגישות רבות אך אף אחד לא עונה.

1062: אני מבקש מכבוד השר להתערב.

1062: שלחתי לך את כל החומר.

1062: ביקשתי עזרה מכבודו אך עד עכשיו לא קיבלתי תשובה.

מתן וילנאי: אני לא מחליף 22 שרי ממשלה, אני רוצה שתבינו היטב את העניין הזה.

מתן וילנאי: הרי אתם יודעים את זה.

מתן וילנאי: אתם סתם מנצלים את זה שאני חדש בעניין.

מתן וילנאי: אני לא שר הפנים, לא קוראים לי שרנסקי, אני לא שר הדתות, לא קוראים לי יצחק כהן.

טלב אלסאנע: החשש הוא שהתפקיד הזה יהפוך להיות צוואר בקבוק ושהממשלה תנקז את כל הבעיות לוועדת השרים ושום דבר לא יקרה.

מתן וילנאי: זה בדיוק מה שאני רוצה להעיר.

מתן וילנאי: יש שרים.

מתן וילנאי: נא זמנו אותם לכאן.

מתן וילנאי: נא ללכת אליהם ולדרוש הסברים למה תקציב משרד הדתות הוא 3% למוסלמים שמהווים 20% מאוכלוסיית המדינה.

מתן וילנאי: שהשר ייסביר.

מתן וילנאי: אני אומר את זה רק כהערת ביניים.

מתן וילנאי: אחרי זה אני אתייחס לעניין.

דוד אזולאי: השר צודק.

דוד אזולאי: השר וילנאי הוא יושב-ראש ועדת השרים שאמורה לטפל במכלול בעיות המיגזר הערבי.

דוד אזולאי: טבעי שחלק מהבעיות יתנקזו אליו.

דוד אזולאי: כבוד השר, מן הראוי שהדברים גם יובאו אל שולחן הממשלה.

מתן וילנאי: חבר הכנסת טלב אלסאנע צודק, אסור שאני עוד אשמש צינור.

דוד אזולאי: בוודאי שלא.

דוד אזולאי: אני מודיע לך, היו פה שרים ויהיו פה שרים ואני אשאל אותם את השאלות הקשות.

דוד אזולאי: האמן לי שאנחנו בוועדה לא עושים הנחות לאף שר.

1062: את כל הבעיות העלינו גם בפני כל השרים.

דוד אזולאי: היות והשר צריך לעזוב אותנו לכל המאוחר בשעה 2:00 אז אני מאוד מבקש לקצר.

דוד אזולאי: אנחנו רוצים לקבל גם תשובות.

דוד אזולאי: חשוב מאוד שתביעו את עצמכם אבל אל תחזרו על דברים ועימדו בלוח הזמנים.

דוד אזולאי: תודה.

אחמד טיבי: אני מודה ליושב-ראש על כינוס הדיון הזה.

אחמד טיבי: אני רוצה לפתוח בגינוי לחברי-הכנסת היהודים החברים בוועדה הזאת.

אחמד טיבי: אף חבר כנסת יהודי לא מצא לנכון להיות נוכח בישיבה הזאת בדיון על מצב האוכלוסיה הערבית.

תאופיק חטיב: חוץ מהיושב-ראש.

אחמד טיבי: חוץ מהיושב-ראש, אז אני בירכתי אותו על עצם הדיון.

דוד אזולאי: למה לך לטעון את זה?

דוד אזולאי: הרי זה בדיוק כמו בדיונים אחרים.

אחמד טיבי: לא נכון.

אחמד טיבי: אנחנו היינו בקריית מלאכי, אנחנו נמצאים פה כשיש דיון בנושאים הקשורים ליהודים.

אחמד טיבי: אין פה סימטריה.

אחמד טיבי: כל הבעיות הקשות של המיגזר הערבי תלויות בנושא אחד ויחיד: שינוי קונספציה של השלטון המרכזי כלפי האזרח הערבי.

אחמד טיבי: אנחנו יכולים לדבר על תוכנית מיתאר כאן, על בית פה, על העסקת פקיד כאן או שם.

אחמד טיבי: אם לא תהיה תפנית בדרך החשיבה של השלטון המרכזי, של הממשלה, כלפי האזרח הערבי, כלפי הקולקטיב הערבי, אנחנו נמשיך לדון וללעוס את הדברים שנה אחר שנה ותוצאות לא ניראה.

אחמד טיבי: אמר חבר הכנסת סאלח טריף שזאת שעת כושר.

אחמד טיבי: אני מקווה שזאת שעת כושר, שהממשלה הזאת תביא את התפנית.

אחמד טיבי: אבל זאת צריכה להיות החלטה פנימית של מקבלי ההחלטות במדינת ישראל.

אחמד טיבי: כמה כותרות, הבזקים: הרשות לתכנון לאומי: צריך לכלול את הערבים במה שקרוי תכנון לאומי כאשר מדובר במדינת ישראל.

אחמד טיבי: צריך לכלול מומחים ערבים ברשות לתכנון לאומי, שייכוונו וייאמרו את דעתם לגבי התפתחות הקולקטיב הערבי במדינת ישראל.

אחמד טיבי: לגבי המצב העגום של האוכלוסיה הערבית והאפלייה הקשה: יש להביא לחקיקה בכנסת שתימנע ממשרדי ממשלה, פקידים בכירים ושרים להפלות נגד ערבים.

אחמד טיבי: גם בנושאים של חיי יום יום וגם בנושאי תקציב.

אחמד טיבי: אסור להפלות נגד קולקטיב לאומי.

אחמד טיבי: כמעט בכל תחום בתקציב הזה יש קיצוץ בכל מה שקשור לערבים.

אחמד טיבי: אמרנו: רשות לתכנון לאומי, וחקיקה בכנסת תחת הכותרת שינוי תפיסה.

אחמד טיבי: איזורי עדיפות לאומית: דיברו על זה קודם ואני לא אחזור.

אחמד טיבי: תקציבי פיתוח: יש רושם במדינה שהערבים לא מתפתחים ולכן לא צריך לתקצב אותם.

אחמד טיבי: לכן התשתית נראית איך שהיא נראית, לכן ביוב זורם ברחובות.

אחמד טיבי: זה לא בגלל שהערבים אוהבים להריח ריחות של ביוב.

אחמד טיבי: אין תקציב, אין פיתוח.

אחמד טיבי: נציב שירות המדינה אמור להיות כלב השמירה לגבי העסקת ערבים ולפעול נגד אפלייה, גם בחברות ממשלתיות וגם במשרדי ממשלה שונים.

אחמד טיבי: אתם יודעים כמה ערבים יש בנציבות שירות המדינה?

אחמד טיבי: אחד.

אחמד טיבי: אגב, היום הצבתי לו אתגר בוועדת הכלכלה להכפיל את מספר הערבים שעובדים בנציבות שירות המדינה, כלומר לקלוט עוד אחד.

אחמד טיבי: צריכה להיות תשומת לב מיוחדת, אדוני השר, כבוד היושב-ראש, לערבים בנגב.

אחמד טיבי: המצב שם מביש.

אחמד טיבי: זה אות קלון למדינת ישראל איך שאנשים חיים שם ברמה היומיומית, שעה בשעה, דקה בדקה.

אחמד טיבי: צריך למצוא פיתרון.

אחמד טיבי: אם מדברים על העדפה מתקנת ולא מתחילים בדרום, אז אני לא יודע מה זה העדפה מתקנת.

אחמד טיבי: אחד הנושאים הקשורים בחבל הטבור של המיגזר הערבי זה נושא חינוך.

אחמד טיבי: החברים שלי כבר הזכירו את זה ולכן אני אסתפק בדברים הללו.

אחמד טיבי: תודה רבה.

חוסניה ג'בארה: כבוד השר, כבוד היושב-ראש, המדינה היא לכולם ועל המנדט הזה הממשלה קמה.

חוסניה ג'בארה: 4 חודשים, כבוד השר, לממשלה החדשה ולא ראינו שום שינוי.

חוסניה ג'בארה: תקציב 2000, שעבר קריאה ראשונה, לא הביא בשורה חדשה למיגזר הערבי.

חוסניה ג'בארה: התקציב הזה לצערי הרב הוא לא תקציב של כ-ו-ל-ם.

חוסניה ג'בארה: הוא תקציב של חלק מהאוכלוסיה הישראלית, ואתה מבין בדיוק למה אני מתכוונת.

חוסניה ג'בארה: התקציב נשאר כפי שהיה בממשלה הקודמת, אולי הוא אפילו הורע.

חוסניה ג'בארה: כשאני מדברת על שינוי אני מתכוונת לשינוי בתקציבי החינוך, בתקציבי השיכון והבינוי ובתקציבי הרווחה.

חוסניה ג'בארה: אנחנו יודעים שאין ערבים, אני אפילו לא מדברת על נשים ערביות, בחברות הממשלתיות, כמו חברת החשמל ו"בזק".

חוסניה ג'בארה: מחרתיים אני אגיש הצעה לסדר לגבי העובדה שחצי מנערות המצוקה באות מהמיגזר הערבי.

חוסניה ג'בארה: בדקנו ומצאנו שישנן 21,000 נערות במצוקה בישראל, מתוכן 10,000 נערות במצוקה מהמיגזר הערבי.

חוסניה ג'בארה: עוד לא דיברתי על החינוך.

חוסניה ג'בארה: אם לא יהיה חינוך ושינוי בחינוך, לפי דעתי לא עשינו כלום.

חוסניה ג'בארה: לפני שבוע התפרסם דוח על בעיית הסמים בקרב בני נוער מהמיגזר הערבי.

חוסניה ג'בארה: נמצא ש40,000- מבני הנוער במיגזר הערבי בגילאי 12-8 משתמשים בסמים.

חוסניה ג'בארה: לצערי הרב משרד העבודה והרווחה לא מודע לזה.

חוסניה ג'בארה: ומה בקשר לנשירה בקרב בני נוער?

חוסניה ג'בארה: לפני כמה דקות הייתי בוועדת החינוך והתרבות שם דובר על מדע וטכנולוגיה, על תוכנית "מחר 98".

חוסניה ג'בארה: אני חושבת שבמיגזר הערבי נגיע לתוכנית "מחר 98" רק עוד 10 שנים.

חוסניה ג'בארה: אין אפילו ריח של התוכנית הזאת במיגזר הערבי, כבוד השר.

חוסניה ג'בארה: ישנם בתי-ספר שלא מחוברים אפילו לחשמל, ואתה יודע את זה.

חוסניה ג'בארה: הכפרים הלא מוכרים עדיין לא מחוברים לחשמל.

חוסניה ג'בארה: נושא החינוך המיוחד כמעט אינו קיים במיגזר הערבי.

חוסניה ג'בארה: בישובים הבדואים לא נבנו מוסדות חינוך ולכן הילדים צועדים 4 קילומטרים ברגל בשביל להגיע לבתי הספר.

חוסניה ג'בארה: לצערי הרב זה נובע מהכוונה ממשלתית, כדי שהאנשים יעזבו את מקומותיהם ואת אדמותיהם.

חוסניה ג'בארה: בישובים האלה, כבוד השר, ילדים בני 9-8 לא יודעים מה זה בית-ספר.

חוסניה ג'בארה: לדעתי חייבים לטפל בנקודה הזאת.

חוסניה ג'בארה: ביקרתי בשבוע שעבר בסכנין וראיתי את הפקעת האדמות שם.

חוסניה ג'בארה: במקום זה היו יכולים לבנות שם שיכונים לזוגות צעירים ואיזורי תעשייה.

חוסניה ג'בארה: ויותר מזה, כביש חוצה ישראל מפקיע אפילו את שאר האדמות החקלאיות מהחקלאים הפשוטים שמתפרנסים מזה.

חוסניה ג'בארה: ויותר מזה, אגרות הטלוויזיה שמוטלות על המובטלים, על הנכים ועל הקשישים במיגזר הערבי.

חוסניה ג'בארה: יש הרבה נושאים ויש הרבה על מה לדבר.

חוסניה ג'בארה: הזמן הקצר שניתן לי לא מאפשר לי להמשיך.

עזמי בשארה: אדוני היושב-ראש, באמת היו כבר כמה פורומים מהסוג הזה ומסוגים אחרים, גם ערב הבחירות, גם אחרי הבחירות, גם בזמן המשא ומתן על הקמת הקואליציה וגם בישיבות ועדות הכנסת.

עזמי בשארה: אני לא רוצה להביא שום נתון.

עזמי בשארה: מי שרוצה נתונים יכול למצוא אותם במכוני מחקר ובמאמרים.

עזמי בשארה: פורסמו מספיק מאמרים.

עזמי בשארה: אם לממשלה אין את הנתונים, שני עוזרים של כל שר יכולים בקלות למצוא אותם.

עזמי בשארה: למה לנו להגיד כאן נתונים לשר ואחר-כך לגלות ששכחנו פרט כזה או אחר?

עזמי בשארה: בשביל מה?

עזמי בשארה: זה הפצצת נתונים.

עזמי בשארה: השר אומר שהוא לא מייצג את משרד החינוך או את המשרדים האחרים.

עזמי בשארה: הוא צודק.

עזמי בשארה: הוא לא יכול להשיב על כל נתון ונתון.

עזמי בשארה: הישיבה הזאת עוסקת באפלייה בכלל של המיגזר הערבי, מצבו של המיגזר הערבי.

עזמי בשארה: חבר הכנסת תאופיק חטיב צודק, אף שהייתי משנה את המושג בו הוא השתמש.

עזמי בשארה: הייתי אומר, לא "כוונות טובות" אלא רצון פוליטי, האם יש לממשלה רצון פוליטי לשוויון.

עזמי בשארה: לגבי כוונות אנחנו לא יכולים לדעת.

עזמי בשארה: כמו שיש לה רצון פוליטי בעניין המאחזים, או אין לה.

עזמי בשארה: כמו שיש לה רצון פוליטי פה או אין לה.

עזמי בשארה: האם יש לממשלת ישראל רצון פוליטי, או אין לה רצון פוליטי, לעבוד מען שוויון?

עזמי בשארה: אם יש לה רצון פוליטי אז זה כן בתחום תפקידו של השר הממונה על ועדת השרים לאוכלוסיה הערבית, להיות קטליזטור בממשלה ולעשות לובי בממשלה למען שוויון.

עזמי בשארה: להגיע לכך שתהיה החלטה עקרונית במדינת ישראל.

עזמי בשארה: לא מחוייבות שניתנה לפני בחירות.

עזמי בשארה: את דוח ברק כתבו כל מיני משכילים ערבים שהובאו מכל מיני מקומות ובאמת כתבו את מה שהערבים רוצים לקרוא.

עזמי בשארה: לא לזה התכוונו, לא לספר מחוייבות, אלא לרצון פוליטי להגיע לשוויון כמה שיותר, לחתור לשוויון במהלך 4 שנות כהונת הממשלה הזאת.

עזמי בשארה: אם יש רצון פוליטי אז יש טעם לישיבות, כי אז אפשר להתייעץ איתנו במה להתחיל, במה לא להתחיל, לאן הולכים וכולי.

עזמי בשארה: אבל ללא הרצון, אז אנחנו עוד פעם חוזרים - יש פה בעיות ויש שם בעיות.

עזמי בשארה: נו, אז מה?

עזמי בשארה: זה לא ייתן כלום.

עזמי בשארה: עד שראשי המועצות הדרוזיות עשו את מה שהם עשו, עד שמיגזר אחר יעשה את מה שהוא יעשה.

עזמי בשארה: ואז עושים טיפול נקודתי, מכבים בעירות פה ושם, למשל סביב כביש חוצה ישראל, כשפעם אלה מתחילים בשביתות ופעם אלה מתחילים בהפגנות.

עזמי בשארה: אז יהיה אפשר לקוות לקבל פתרונות.

עזמי בשארה: תלוי כמה חמור המצב ועד כמה האנשים מוכנים ללכת עד הסוף או לא.

עזמי בשארה: אם יש החלטה להגיע לשוויון אז יש מה לדבר על נתונים.

עזמי בשארה: אני מבטיח לאדוני השר, מספיקה אפילו ספריית הכנסת, שהיא קטנה מאוד וצנועה מאוד, לא צריך את הספרייה הלאומית,.

עזמי בשארה: אני יחד עם שני עוזרים נוכל להוציא לך את כל המידע שאתה רוצה על המצב במיגזר הערבי.

עזמי בשארה: יש כל מיני גופים שחוקרים עכשיו בנושא הזה ואפשר להגיע לנתונים מדוייקים.

עזמי בשארה: אבל לא הייתי רוצה לדון בזה במהלך הישיבות.

עזמי בשארה: האם יש לממשלה רצון פוליטי?

עזמי בשארה: מתי?

עזמי בשארה: מה היעד?

עזמי בשארה: אלה דברים שהייתי רוצה להבין.

עזמי בשארה: כי באמת יש סיבה לכך שהחברים חשים ספקות.

עזמי בשארה: גם לאור זה שראש הממשלה ברק לא מוצא זמן להיפגש איתנו.

דוד אזולאי: רשות הדיבור לחבר הכנסת מוחמד ברכה.

דוד אזולאי: אני רוצה להתנצל בפני כל ראשי הרשויות שביקשו רשות דיבור.

דוד אזולאי: רבותי, אני יכול לתת לכם, אין בעיה, אתן לכל ראשי הרשויות לדבר.

דוד אזולאי: אבל אנחנו באנו לשמוע כאן את השר, עם כל הכבוד.

דוד אזולאי: השר מקדיש לנו עוד כמה דקות.

דוד אזולאי: חבל על הזמן.

מתן וילנאי: לא שמעתי פה מישהו האומר שאתם טועים ושהנתונים לא נכונים.

מתן וילנאי: לשמחתנו זה לא 10,000 נערות במצוקה אלא רק 5,000.

מתן וילנאי: האם שמעת מישהו מכחיש את הנתונים?

מתן וילנאי: המצב מספיק חמור, לא צריך להגזים בנתונים.

מתן וילנאי: אז אל תגידו שלא בנו מוסדות חינוך.

מתן וילנאי: הרי כולנו יודעים שבנו.

מתן וילנאי: הכוונה היא שלא בנו מספיק.

מתן וילנאי: המצב מספיק קשה ולא צריך להפריז בתיאורו.

מוחמד ברכה: אני לא אוהב לראות את המחזה הזה, שחוזר על עצמו מידי פעם, שישיבות בהן דנים בסוגיות האלה, על השוויון לאוכלוסיה הערבית, הופכות למצעד של בכיינות ושל הצטדקויות.

מוחמד ברכה: אני רוצה להגיד לך, אדוני השר, בכנות וביושר, אני לא מאמין בממשלה שלכם.

מוחמד ברכה: לא מאמין לממשלה הזאת.

מוחמד ברכה: נקרתה על דרכה שעת כושר והיא כשלה בשעת הכושר הזאת, שעת הכושר של עיצוב התקציב.

מוחמד ברכה: עוד לפני שדנתם על סעיפי התקציב דנתם בממשלה במה שנקרא שינויים מבניים במשק הישראלי.

מוחמד ברכה: בכל השינויים המבניים לא רק שלא היתה התייחסות לאוכלוסיה הערבית אלא כל הצעדים של הפרטה בסופו של דבר ידפקו עוד יותר את האוכלוסיה הערבית ואת השכבות החלשות במדינה.

מוחמד ברכה: אבל לא רק זה.

מוחמד ברכה: בתמצית של ספר התקציב שהונח על שולחן הכנסת בשבוע שעבר בנוסף לשינויים המבניים יש גם פרק תחת הכותרת "הדגשים נוספים".

מוחמד ברכה: עברתי על כל ההדגשים הנוספים, אחד לאחד, וכולם חשובים, אני לא מזלזל באף אחד מההדגשים האלה, אבל אין התייחסות כלשהי בסדר העדיפויות לאוכלוסיה הערבית, שמהווה 20% מהאוכלוסיה הישראלית.

מוחמד ברכה: לא מספרים, לא איזורי פיתוח ולא בכלל.

מוחמד ברכה: מר ראמז ג'ראיסי יכול להעיד עכשיו שהיו תקציבים ב92- וב93- שהם נומינלית יותר גבוהים מאותם סעיפי תקציב בתקציב שנת 2000.

מוחמד ברכה: נומינלית, לא ריאלית.

מוחמד ברכה: על מה אנחנו מדברים?

מוחמד ברכה: עוד פעם מילים, מילים ומילים.

מוחמד ברכה: זומנתי לנשיאות הכנסת בכדי לדון בהצעת חוק שהגשתי.

מוחמד ברכה: אני רוצה שהאנשים שיושבים פה ישמעו.

מוחמד ברכה: הוזמנתי על מנת לדון בהמלצת היועצים המשפטיים של הכנסת לפסול את הצעת החוק שכותרתה "שוויון לאוכלוסיה הערבית".

מוחמד ברכה: למה?

מוחמד ברכה: כי אחד הסעיפים מדבר על מדינת ישראל כמדינה דמוקרטית ורב-תרבותית.

מוחמד ברכה: בהקשר של השוויון לאוכלוסיה הערבית רוצים דווקא לשתול את הנושא של המדינה היהודית.

מוחמד ברכה: אז מה נעשה?

מוחמד ברכה: מבחינה גנטית אנחנו הרי לא יכולים להיות יהודים, גם אם נירצה.

מוחמד ברכה: אנחנו לא מסוגלים.

עזמי בשארה: יהדות זה לא עניין גנטי.

עזמי בשארה: אם אתה תשנה את הדת שלך אז תהיה יהודי.

עזמי בשארה: זה הכל עניין של המרת דת.

טלב אלסאנע: איך אתם מצליחים ליצור מהסכמה מחלוקת.

דוד אזולאי: כששר הדתות יהיה פה נקיים על זה דיון.

דוד אזולאי: אם אתה צריך גם את הרבנים הראשיים, נזמין גם אותם.

טלב אלסאנע: נזמין מומחים להנדסה גנטית.

מוחמד ברכה: אנחנו נמצאים אחרי אישור התקציב בקריאה ראשונה.

מוחמד ברכה: הדברים של שר האוצר היו דברים כדורבנות.

מוחמד ברכה: הוא אמר שהמסגרת של התקציב לא תשתנה, וכמובן שהיא לא תשתנה כי היא אושרה בקריאה הראשונה, אלא יהיו אי אלה העברות, משחקים של כיסאות מוסיקליים בתוך התקציב.

מוחמד ברכה: אני לא יודע כמה זה יכול לענות ולו כהוא זה על הצרכים של האוכלוסיה הערבית השנה.

מוחמד ברכה: אני מתנצל, עם כל ההערכה שלי לשר שריד אני אומר, אימוץ שלוש תוכניות החומש לחינוך הערבי הוא בלוף.

מוחמד ברכה: בסוף יצא מזה משהו מדולדל וחסר כל טעם.

מוחמד ברכה: בתחילה דובר על 200 מיליון שקל, אחר-כך אמרו שיוקצב לזה 100 מיליון שקל, אחר-כך אמרו שיוקצבו רק 50 מיליון שקל.

מוחמד ברכה: כשבדקנו את ספר התקציב מצאנו 38 מיליון שקל.

מוחמד ברכה: זה באמת לא רמה של ממשלה ושל שלטון.

דוד אזולאי: תודה רבה לחבר הכנסת מוחמד ברכה.

דוד אזולאי: אני מבקש עכשיו את כבוד שר המדע, התרבות והספורט ויושב-ראש ועדת השרים לענייני ערבים לומר את דבריו.

מתן וילנאי: אני רואה את הנושא של הערבים כנושא שלי עוד לפני מדע, תרבות וספורט.

מתן וילנאי: כך אני משיב כששואלים אותי מה התחומים שבהם אני עוסק.

מתן וילנאי: אני רוצה להגיד לכם כמה מילים.

מתן וילנאי: קודם כל, אני בקושי חודשיים בתפקיד ואני כבר אשם בכל מה שקרה ב50- השנים האחרונות.

מתן וילנאי: בכל: במדע, בתרבות, בספורט.

מתן וילנאי: תוקפים אותי על דברים שאני אפילו לא יודע שהם קיימים, שאף פעם לא הגיעו לשולחני או לשולחנו של אף אחד מעוזרי.

מתן וילנאי: זה קרה לפני 3 שנים אז אני אשם, זה קרה לפני 20 שנה אז אני אשם.

מתן וילנאי: התרגלתי לזה.

מתן וילנאי: לכן אני מאוד שמח על הפגישה הזאת ושמח על היוזמה של היושב-ראש לזמן את הפגישה.

מתן וילנאי: גם פנו אלי ראשי הרשויות ואני אפגש איתם.

מתן וילנאי: לכל מי שמרגיש כאן שהוא החמיץ משהו כי לא נתנו לו לדבר, כי הוא לא הציג את הנושאים שהוא רצה להעלות, אני יכול להרגיע את כולכם.

מתן וילנאי: כפי שהערתי בהערת ביניים קודם, אני לא צריך לקבל את הנתונים האלו או האחרים.

מתן וילנאי: אני יודע שהמצב הוא בעייתי, מורכב ודורש טיפול מיוחד.

מתן וילנאי: אם יגידו לי שבאיזה כפר כן או לא סללו כביש, לי זה עובר ליד האוזן כי ברור לי שצריך לסלול ולכן מה שאיכפת לי הוא אם כן או לא סללו.

מתן וילנאי: אני מבין את מורכבות הבעיה וחשוב שראשי הרשויות נמצאים פה.

מתן וילנאי: אל"ף, כדי לשמוע את חברי הכנסת.

מתן וילנאי: ובי"ת, כדי לשמוע אותי.

מתן וילנאי: ואחרי זה אנחנו גם נעבור ברשויות ונדבר אחד, אחד.

מתן וילנאי: הם גם יהיו נוכחים בישיבות שלנו.

מתן וילנאי: הזמן יעשה את שלו.

מתן וילנאי: אני חייב להעיר לכם כמה הערות ראשוניות ואחרי זה ייתכנו תשובות יותר ספציפיות.

מתן וילנאי: מצב השלטון המקומי בארץ לדעתי הוא בכלל בעייתי.

מתן וילנאי: יושב פה מנכ"ל מרכז השלטון המקומי, מר גיורא רוזנטל, שאני מכיר אותו היטב.

מתן וילנאי: זאת בעיה קבועה גם בציבור היהודי.

מתן וילנאי: זה לא דבר שאופייני רק במיגזר הערבי.

מתן וילנאי: זאת נקודת תורפה בכלל בתרבות הישראלית, בתרבות השלטון שלה.

מתן וילנאי: היה ראוי שזה ייראה אחרת.

מתן וילנאי: חלק גדול מהנושאים שאתם מעלים הם כבדים וחריפים.

מתן וילנאי: לצערי הם לא רק אצלכם.

מתן וילנאי: לצערי הם קיימים גם במקומות אחרים.

מתן וילנאי: גם את הדבר הזה צריך לזכור.

מתן וילנאי: נדרשת התייעלות לכל הרוחב.

מתן וילנאי: אני הרי חשוד בעניין הזה לחלוטין, אבל אם אתם הייתם בטוחים שכל שקל אצלכם הולך לאן שצריך - אתם יודעים שזה לא המצב.

מתן וילנאי: אני אומר, אני חשוד לחלוטין כי אני לא מאמין בדברים האלה.

מתן וילנאי: אני יודע שהשקלים לא מנוצלים כמו שצריך, לצערי, והרבה מאות אלפי שקלים, או מיליוני שקלים, הולכים לא לאן שהתכוונו שהם יילכו בסופו של דבר.

מוחמד כנעאן: זה קיים אצלנו במיוחד.

מתן וילנאי: לא.

מתן וילנאי: בכל המיגזרים אני רואה את זה.

מתן וילנאי: בכל מקום שאני מכניס אצבע ושואל שאלות התשובות שאני מקבל הן לא מספקות, בתחום שאני מופקד עליו.

מתן וילנאי: זה לא מצב שהכל יעיל בצורה מדהימה ועובד בצורה פנטסטית ורק פה ושם מגלים בעיות.

מתן וילנאי: הבעיה היא הרבה יותר עמוקה, לכל הרוחב.

מתן וילנאי: זה חלק מתרבות שלטונית שמחייב טיפולי שורש עמוקים, שממשלה אחת לא תגמור לעשות אותם.

מתן וילנאי: 4 שנות שלטון לא יספקו את העניין הזה וגם לא 8 שנים.

מתן וילנאי: אלה דברים מאוד עמוקים, ואתם יודעים בדיוק על מה אני מדבר.

מתן וילנאי: כל ראש רשות פה יודע בדיוק למה אני מתכוון כשאני אומר את הדברים האלה.

מתן וילנאי: אלה לא אנשים רעים אבל אלה העובדות שאיתן צריך להתמודד.

מתן וילנאי: זה נכון גם במיגזר היהודי.

מתן וילנאי: ביקרתי לפני שבועיים בעיר נהדרת, שראש העיריה צריך היה להתנצל שהוא מאוזן כל הזמן.

מתן וילנאי: זה לא דבר פשוט.

מתן וילנאי: הוא נותן הרבה מאוד תשובות שליליות והוא מותקף כהוגן על התשובות השליליות האלה.

מתן וילנאי: אבל משום מה ה"דפוק" הזה עובד עם תקציב מאוזן.

מתן וילנאי: זאת ממש "תקלה" במדינת ישראל.

מתן וילנאי: יש מקומות שבהם זה נראה אחרת וזה צריך להיראות אחרת.

ג'עפר פרח: פה ראשי רשויות עובדים בכפרים בלי ביוב.

מתן וילנאי: שחררו אותי משלב הסיסמאות.

מתן וילנאי: עברתי את גיל 25, תאמינו לי.

מתן וילנאי: אני יודע על מה אני מדבר.

מתן וילנאי: גם אתה יודע על מה אני מדבר.

מתן וילנאי: מי שזורם אצלו הביוב שייבדוק בדיוק לאן הולכים השקלים.

מתן וילנאי: האם כולם הולכים לאן שצריך?

מתן וילנאי: התשובה היא לא.

מתן וילנאי: בכל מקום שבדקתי התשובה היתה לא, במיגזר היהודי, במיגזר הדרוזי, במיגזר הערבי, בכל מיגזר, בצבא, במשטרה, בכל מקום.

מתן וילנאי: זה לא דבר חדש.

מתן וילנאי: זאת מציאות שצריך להכיר אותה וצריך להתמודד איתה.

מתן וילנאי: זאת הערה כללית.

מתן וילנאי: הדבר השני, לגבי התחושה שעלתה כאן שאתם רגילים כבר לישיבות האלה, מה שחבר הכנסת ברכה קרא "מצעד הבכיינות", אז עושים עוד ישיבה ועוד ישיבה.

מתן וילנאי: אני לא כזה.

מתן וילנאי: יכול להיות שבגלל זה אני צריך להפסיק את התפקיד הזה.

מתן וילנאי: אני פשוט לא בנוי בצורה הזאת.

מתן וילנאי: אני יודע שאני חשוד בעיני כולכם כי אני גנרל.

מתן וילנאי: מה הגנרל הזה מתעסק עם העניין?

מתן וילנאי: המעטים פה שמכירים אותי יודעים שאני רגיל לעבוד אחרת.

מתן וילנאי: אם אני אראה שזה לא מתקדם אז אני לא אעסוק בזה.

מתן וילנאי: חברי הכנסת תאופיק חטיב ואחמד טיבי וראש עיריית נצרת מר ראמז ג'ראיסי שאלו לגבי סעיף הכוונות והמדיניות.

מתן וילנאי: אני מבין מדיניות אחרת ממה שהיה עד היום.

מתן וילנאי: ראינו את קצה הקרחון ב95-92- כשרבין עליו השלום ניהל את המדיניות.

מתן וילנאי: אני ראיתי את זה, וראו את זה הבדואים בנגב.

מתן וילנאי: מר אלקצאצי אז היה כבר ראש העירייה ברהט (עכשיו הוא חזר לשם).

מתן וילנאי: אם אני לא אצליח בזה, אני לא אהיה שם, חד וחלק.

מתן וילנאי: אני אומר לכם את זה מייד ואני מתכוון לעשות את זה.

מתן וילנאי: רבין סימן לנו את הדרך בהרבה דברים.

מתן וילנאי: גם בעניין הזה.

מתן וילנאי: ולזה אני מתכוון.

מתן וילנאי: לפי הבנתי גם ראש הממשלה ברק מתכוון לזה.

מתן וילנאי: הוא מתכוון לכל אחת מ10- הנקודות שאותן אתם החזקתם.

מתן וילנאי: מישהו אמר שהוא חושד בכוונות בכלל.

מתן וילנאי: אני אומר לכם, אל תחשדו בכוונות.

מתן וילנאי: כוונות טובות קיימות.

מתן וילנאי: עכשיו השאלה איך עושים את זה.

מתן וילנאי: אין ספק שהמצב הקשה הוא לא בעיה של ערביי ישראל.

מתן וילנאי: הוא בעיה של מדינת ישראל, שהערבים בתוכה.

מתן וילנאי: ערבים, יהודים, צ'רקסים, דרוזים, נוצרים, כולם בתוכה.

מתן וילנאי: זאת בעיה של כולנו.

מתן וילנאי: כל מי שאומר שזה לא צריך להיראות כך צודק במאה אחוז.

מתן וילנאי: לא צריך להגזים בנתונים.

מתן וילנאי: קודם הגזימו.

מתן וילנאי: אמרו שלא ניבנו מוסדות חינוך.

מתן וילנאי: ברור שניבנו מוסדות חינוך.

מתן וילנאי: לא ניבנו בכפרים מסויימים בגלל בעיית הכפרים הבלתי מוכרים, שהיא בעיה בפני עצמה שחובה להתייחס אליה, שדורשת טיפול בפני עצמו.

מתן וילנאי: בעניין זה צריך טיפול יצירתי, לא כל הזמן להיות נעולים על דברים.

מתן וילנאי: לכן אני אומר לכם, אין ספק בסעיף המדיניות.

מתן וילנאי: ראש הממשלה מתכוון לכל מילה שנכתבה.

מתן וילנאי: ראיתם את זה גם בתחומים אחרים.

מתן וילנאי: עכשיו, יש בעיה של תקציב 2000.

מתן וילנאי: אני לא יודע אם שמתם לב אבל תקציב 2000 קוצץ ב5.8- מיליארד שקל.

מתן וילנאי: זאת אומרת, כולם קוצצו.

מתן וילנאי: אין אחד שלא קוצץ.

מתן וילנאי: מתוך ה5.8- מיליארד - הביטחון תרם מיליארד שקל, ואתם מכירים את הרגישות לביטחון במדינת ישראל.

מתן וילנאי: זה לא כסף קטן.

מתן וילנאי: אני בקיא שם לפני ולפנים, זה בעייתי מאוד.

מתן וילנאי: כולם תרמו.

מתן וילנאי: גם החינוך תרם בעצם, כי הרי מספר התלמידים גדל ואילו תקציב המשרד לא גדל.

מתן וילנאי: כך שאי אפשר להגיד שכולם התפתחו, כולם גדלו ורק את המיגזר הערבי קיצצו.

מתן וילנאי: הקיצוץ הוא לכל הרוחב.

מתן וילנאי: אתם יודעים שיותר מקבוצה אחת בכנסת חושבת שהתקציב הוא לא טוב.

מתן וילנאי: אני שייך לקבוצה שחושבת שהוא כן טוב, אבל יש הרבה שחושבים שהוא לא טוב.

מתן וילנאי: כל מיגזר שאנחנו שומעים אומר:

מתן וילנאי: למיגזר שלי התקציב הזה הוא לא טוב.

מתן וילנאי: זה לא אופייני רק לכם.

מתן וילנאי: בעניין הזה אתם לא יכולים להשמיץ לבד.

מתן וילנאי: כמעט כל מיגזר במשק חש כך.

מתן וילנאי: אני חושב שהם טועים ואני חושב שהזמן יוכיח את שלו, אבל כרגע זה הנתון.

דוד אזולאי: אבל כשמדובר באנשים שנמצאים במצוקה, ובנוסף למצוקה עושים עוד קיצוץ, אף אחד לא יבין מזה שהולכים לשפר, עם כל הכבוד.

סלח סולימן: הבעיה היא מאיפה מוצאים את הכסף.

סלח סולימן: אנחנו מבינים שלא מצליחים להוציא את הכסף.

מתן וילנאי: לכן כרגע לגבי התקציב מה שנדרש, ואני הערתי את זה קודם גם בהערת ביניים, שכל שר יסביר מדוע הוא לא מקצה את המשאבים המתאימים באותה פרופורציה למיגזר הערבי.

מוחמד אבו פול: צריך לשנות את צביעת הכסף בתקציב.

דוד אזולאי: אנא מכם, בלי הערות ביניים.

דוד אזולאי: תאפשרו לשר להגיד את דבריו.

מתן וילנאי: אני לא הולך להחליף פה שום שר משרי הממשלה ולהסביר מדוע הם עושים כך או אחרת.

מתן וילנאי: אני יכול להתייחס רק למשרד שעליו אני מופקד.

מתן וילנאי: במשרד שעליו אני מופקד אני לא אתקן את זה מייד ל20%-, שזה הראוי כי הערבים מהווים 20% מהאוכלוסיה, אבל אני כן אלך לכיוון של ה20%-.

מתן וילנאי: נדמה לי שחבר הכנסת עסאם מח'ול העלה את העניין של התיאטרון הערבי.

מתן וילנאי: אני רוצה שתבינו, תקציב המשרד שאני מופקד עליו בנוי כך שלאף גוף חדש אין מקור תקציבי.

מתן וילנאי: לפני שהייתי שר הייתי יושב-ראש של קולג' המוסיקה בתל-אביב.

מתן וילנאי: אי אפשר היה לקבל אגורה מהמשרד שאני עכשיו מופקד עליו מכיוון שיש מערכת כזאת של כללים, שאני עכשיו לומד אותה ואני רוצה לשנות אותה, שלגוף חדש בעצם אין סיכוי.

מתן וילנאי: את הכל מקבלים הדינוזאורים הוותיקים.

מתן וילנאי: זה לא נכון רק למיגזר הערבי.

מתן וילנאי: ברור שאני אעשה אפלייה מתקנת לתיאטרון שחבר הכנסת עסאם מח'ול ציין.

מתן וילנאי: אני כבר אומר לכם את זה.

מתן וילנאי: ה2- מיליון ומשהו שקלים, שמעת מספריית העוורים, עם מחצית מזה הם מסתדרים.

מתן וילנאי: זה אבסורד כי ה2.4- מיליון שקל נחשב ללא כסף.

מתן וילנאי: כולנו יודעים שזה הרבה כסף, דין פרוטה כדין מאה.

מתן וילנאי: בעניין הזה אני בהחלט אעשה אפלייה מתקנת.

מתן וילנאי: אני מצפה מהשרים שייעשו את זה.

מתן וילנאי: הם לא יוכלו ישר להתיישר למה שצריך אבל זה צריך להיות הכיוון.

מתן וילנאי: הכיוון הוא הדבר הקובע בכל העניין הזה.

מתן וילנאי: לגבי טיפול מיידי: תקציב 2000 כתקציב כולל לא נותן מענה מיוחד לאוכלוסיה הערבית.

מתן וילנאי: אני מצפה שתקציב 2001 והתקציבים שלאחריו ייראו אחרת.

מתן וילנאי: בתקציב 2001 אני מקווה שתהיה תוכנית חומש - אני לא יודע מי נתן פה לממשלה 3 שנים, לדעתי מנובמבר יש לה 4 שנים, הרי הבחירות הוקדמו, למי שלא זוכר, כך שהבחירות הבאות ייערכו בנובמבר 2004.

טלב אלסאנע: תלוי מה הממשלה תעשה בשנים הבאות.

טלב אלסאנע: אם היא תמשיך ככה היא לא תשרוד וגם לא תיבחר לקדנציה נוספת.

מתן וילנאי: זה תלוי בהרבה דברים.

מתן וילנאי: אנחנו יודעים איפה אנחנו חיים.

מתן וילנאי: אבל למה לגלוש?

מתן וילנאי: אין נביא בעירו.

מתן וילנאי: ביקשתי מוועדת מנכ"לים בראשות מנכ"ל משרד ראש הממשלה, בגלל העוצמה שהוא מייצג, לגבש תוכנית חירום לסגירת הפערים.

מתן וילנאי: היא לא תיקרה בשנת 2000 אלא רק משנת 2001.

מתן וילנאי: זה יהיה המדד העיקרי.

מתן וילנאי: תיכף אני אגיד לכם מה נעשה בינתיים.

מתן וילנאי: יש לנו כל-כך הרבה מה לעשות בינתיים שאם את זה נצליח לעשות אני כבר אהיה מאוד מרוצה.

מתן וילנאי: זה הכיוון שבו אנחנו עוסקים.

מתן וילנאי: אני מקווה קודם כל לטפל בתוכניות המיתאר.

מתן וילנאי: תוכניות המיתאר זה דבר הרבה יותר מורכב ממה שאתם מתארים כאן.

מתן וילנאי: כשאני פונה למשרד הפנים הוא אומר: יש תוכניות מיתאר.

מתן וילנאי: נתנו לי את הנתונים ואני נדהמתי, בכ80%- מהכפרים יש תוכניות מיתאר.

מתן וילנאי: עכשיו מי יכול לנחש איך נראות תוכניות המיתאר האלה?

מתן וילנאי: בטח הן כל-כך צמודות למיתאר הבתים, כמו שמישהו פה ציין קודם.

מתן וילנאי: אז אני צריך לא רק להגיד שיש תוכניות מיתאר אלא עכשיו צריך להיכנס לתוך תוכניות המיתאר ולשאול את השאלות הנכונות.

מתן וילנאי: אנחנו נעשה את זה.

מתן וילנאי: אנחנו נטפל בכלל תוכניות המיתאר.

מתן וילנאי: זאת עבודה בפני עצמה.

מתן וילנאי: זה שחלק מהעניין עובר למשרד ראש הממשלה גם ייקל עלינו.

מתן וילנאי: אנחנו ניכנס לכלל הנושא של ישובים בלתי מוכרים.

מתן וילנאי: בואו לא נהיה תמימים ולא נשחק פה משחקים.

מתן וילנאי: יש ישובים בלתי מוכרים שבהם באמת זה צועק לשמיים, ויש כאלה שזה מעלה שאלות.

מתן וילנאי: אנחנו נבדוק את זה, כולל 8 ישובים בלתי מוכרים שהבנתי שכבר הוכרו ועוד לא קרה בהם שום דבר.

מתן וילנאי: נבדוק את זה ונטפל בכל.

מתן וילנאי: זה כבר נמצא בתקציבים הקיימים של המשרדים השונים.

מתן וילנאי: לא צריך לתת להם תקציבי אקסטרה לעניין הזה.

מתן וילנאי: ניקח את ה8- האלה - אני אפילו לא זיהיתי אותם, זיהיתי רק את עין-חוד מתוך השמונה, לא קיבלתי את הרשימה של כל ה8-.

קריאה: אפשר להעביר לך.

קריאה: אלה ישובים בגליל.

מתן וילנאי: הבדואים בדרום: מצבם צועק לשמיים.

מתן וילנאי: כל מה שאתם אומרים לא מציג עד כדי כמה זה חמור.

מתן וילנאי: זה חמור מאין כמותו.

מתן וילנאי: על החברה הבדואית בדרום עוברים תהליכים קשים.

מתן וילנאי: כשהייתי אלוף פיקוד טיפלתי בהם בתחומים מסויימים בעצמי, אף שהם ממש לא היו תחומים שתחת אחריותו של איש צבא, אבל מכיוון שזה צעק לשמיים טיפלתי בזה ודרשתי דרישות ממשרדי הממשלה.

מתן וילנאי: היה לי קל כי ראש הממשלה היה איתי לאורך כל הדרך בעניין הזה.

מתן וילנאי: זה היה נוח מאוד בתקופה שמר רבין ז"ל היה ראש הממשלה.

מתן וילנאי: קבענו תת-ועדה בראשותו של שר החקלאות ואנחנו נפגשים בשבוע הבא כמדומני פעם ראשונה.

מתן וילנאי: אני מתכוון לקדם את העניין, כולל סוגיית הקרקעות, שנמשכת כבר 51 שנים.

מתן וילנאי: לא שנה ולא שנתיים.

מתן וילנאי: נעשו צעדים, תמיד מאוחר מדי ותמיד מעט מדי.

מתן וילנאי: אני רוצה לשנות את זה.

מתן וילנאי: זה אחד הדברים שעליהם אנחנו ניבחן בסופו של דבר ונתחיל את זה כבר עכשיו.

מתן וילנאי: אחרי זה גם יגיע הכסף.

מתן וילנאי: מדיניות הריסת הבתים - לא סתם אמרתי את מה שאמרתי בהערת ביניים - היא מאוד בעייתית.

מתן וילנאי: גם בישיבת הוועדה האחרונה שלנו ציינתי את הנקודה הזאת.

מתן וילנאי: היא לא נראית לי סבירה.

מתן וילנאי: לא נראה לי שהיא משיגה משהו מלבד לגרום ריב בין הערבים לבינינו, כשיש מספיק סיבות לזה.

מתן וילנאי: ממש מיותר, לא צריך בעניין הזה לחפש סיבות, יש מספיק בעיות בינינו לבין האוכלוסיה הערבית ולא צריך להמציא לנו עוד דבר.

מתן וילנאי: שר הפנים מינה ועדה לעסוק בזה.

מתן וילנאי: אני מזכיר לכם שהיתה ועדה כזאת לפני מספר שנים והיא "הלבינה" עשרות אלפי בתים.

טלב אלסאנע: ועדת מרקוביץ.

מתן וילנאי: לא אהיה מופתע אם זה אותו מרקוביץ גם בוועדה הזאת.

מתן וילנאי: אני אפילו עוד לא בקיא בה.

מתן וילנאי: האם יש כאן מישהו ממשרד הפנים?

אחמד טיבי: הם לא יודעים.

ג'עפר פרח: כדאי שהוועדה הזאת תקבל גם את עמדת האוכלוסיה הערבית.

מתן וילנאי: אז לא צריך ועדה.

ג'עפר פרח: באמת לא צריך ועדה.

מתן וילנאי: אנחנו נעסוק בעניין הזה ויהיה ברור לחלוטין שמצד אחד אי אפשר להיות דבר שהוא בניגוד לחוק, מצד שני החוק צריך לאפשר לאנשים לחיות, ומצד שלישי צריך לעבוד עם שכל, שזה הדבר העיקרי ואת זה אנחנו נעשה.

מתן וילנאי: החינוך: התחילה פעולה.

מתן וילנאי: היא לא מספקת.

מתן וילנאי: אבל מי שאומר שלא קרה שום דבר בתחום החינוך, מטעה.

מתן וילנאי: שלושת הדוחות האלה היו מונחים על המדפים כאבן שאין לה הופכין, מישהו ניער מהם את האבק והתחיל לטפל בזה.

מתן וילנאי: זה כבר הישג בפני עצמו.

מתן וילנאי: ברור שכל אחד היה רוצה יותר.

מתן וילנאי: השר שריד עידכן אותי שאת כל המתנ"סים שהוא בונה השנה הוא בונה במיגזר הערבי, למשל.

מתן וילנאי: רבע מהכיתות שהוא בונה הוא בונה במיגזר הערבי.

מתן וילנאי: ברור שזה ייקח זמן אבל זה מצביע על הכיוון.

מתן וילנאי: זה מצביע על סעיף הכוונות, שציינתי אותו קודם.

מתן וילנאי: העסקת עובדים ערבים בחברות ממשלתיות ובמיגזר הממשלתי: אני כבר מקבל על זה דיווחים.

מתן וילנאי: לא נכפיל את זה באחוזים.

מתן וילנאי: אנחנו נגדיל את זה נומינלית כי באחוזים הכי קל להכפיל את זה.

מתן וילנאי: דרך אגב, היתה פעולה כזאת, שהתחילה בתקופתו של ראש הממשלה רבין, כאשר בנציבות שירות המדינה הכפילו את מספר העובדים הערבים.

מתן וילנאי: אני דורש מהם להגיע למספרים כאלה שיהיו סבירים מבחינת גודל האוכלוסיה הערבית.

מתן וילנאי: מישהו צריך להביא את הנתונים ועל זה אנחנו נעבוד.

מתן וילנאי: זה לא דורש כסף.

מתן וילנאי: זאת עבודה שתשפיע.

מתן וילנאי: כולל הדירקטורים.

מתן וילנאי: לא הייתי צריך את חבר הכנסת עזמי בשארה, לא הייתי צריך את שר המשפטים ביילין.

מתן וילנאי: ביקשתי מייד בישיבה הראשונה לעסוק בדירקטורים הערבים ואנחנו נתקדם גם בעניין הזה.

מתן וילנאי: החריגות הבולטות, גם אלה שחבר הכנסת חטיב העלה וגם 2 חריגות שחבר הכנסת אלסאנע רשם לי על פתק, אני מבקש לקבל את זה בצורה מסודרת.

מתן וילנאי: אתה הזכרת איזה כפר שממתין 10 שנים.

מתן וילנאי: תעבירו לי את זה.

מתן וילנאי: דברים מהסוג הזה שצועקים לשמיים, לא 100 מיקרים, אבל מיקרים קשים במיוחד הם נושא לטיפול נקודתי.

מתן וילנאי: נדמה לי שבכמאל(?) יש לנו איזה סיפור כזה, אני אקח אותו ואעשה לו טיפול נקודתי.

מתן וילנאי: או השכונה הזאת ליד שפרעם, אום סחאלה, שנראה לי לא סביר, אלא אם יש שם איזה סוד שאני לא מכיר (וקשה לי להאמין שיש שם סודות כי את הסודות בדרך כלל אני כן מכיר).

מתן וילנאי: אז תביאו ונטפל בזה טיפול נקודתי.

מתן וילנאי: אני מתכוון גם להתרכז בהחלטות שהתקבלו ולא התבצעו.

מתן וילנאי: הבנתי שיש סט של החלטות כאלה, כולל החלטה על חיבור לחשמל, שיושב-ראש הוועדה הזכיר.

דוד אזולאי: גם תקציבים שהוקצבו להכנת תוכניות מיתאר.

מתן וילנאי: תוכניות מיתאר זה נושא בפני עצמו.

ראמז ג'ראיסי: אני העליתי נושא, לגבי נציגות של המיגזר הערבי בוועדות שדנות בנושאים ומתוות תוכניות.

מתן וילנאי: תהיה נציגות של המיגזר הערבי בכל הוועדות האלה, של ראשי מועצות, של נציגי ציבור שאתם תקבעו.

מתן וילנאי: אני לא מוכן לקבוע לערבים בלי הערבים.

מתן וילנאי: הייתי יושב-ראש ועדה שבדקה את האלימות בבתי-הספר ודרשתי שיהיו תלמידים בוועדה.

מתן וילנאי: בעקבות זה כמעט אמרו לי לבטל את הוועדה הזאת אך התלמידים עשו את העבודה הכי טובה.

מתן וילנאי: יש להם שכל לקטנים האלה, יותר מאשר לנו.

מתן וילנאי: הם עשו עבודה מצויינת.

מוחמד אבו פול: אדוני השר, מה בקשר לכביש חוצה ישראל?

מוחמד אבו פול: במשולש במיוחד.

מוחמד אבו פול: הגבול למזרח וכביש חוצה ישראל למערב.

מתן וילנאי: יש גוף שמטפל בכביש חוצה ישראל.

מתן וילנאי: אני לא הולך להכניס את הראש שלי לשם.

מתן וילנאי: יש מי שעוסק בזה.

מתן וילנאי: קראתי הבוקר את ההערות שלכם ואת התשובות.

מתן וילנאי: אתה מחזיק את אותו עיתון ואני מניח שראית את זה.

מתן וילנאי: אני מציע להיות מעשיים.

מתן וילנאי: אני טיפוס מעשי.

מתן וילנאי: זאת מגבלה, בהחלט.

מתן וילנאי: אני לא שייך לאלה שאוהבים לדבר.

מתן וילנאי: אני שייך לאלה שעושים.

מתן וילנאי: אם אני יכול לעזור בנקודה כזאת או אחרת, אני אעזור.

מתן וילנאי: להגיד: בואו נתכנן את כביש חוצה ישראל מחדש?

מתן וילנאי: לא בבית-ספרי.

מתן וילנאי: לכו למקום אחר.

מתן וילנאי: לתכנן את כביש חוצה ישראל מחדש נראה לי כרגע לא סביר.

מתן וילנאי: ראיתי שכבר עובדים שם.

מתן וילנאי: אבל אם יש נקודות תורפה שצועקות לשמיים אני מוכן כמובן להיכנס ולעזור.

מתן וילנאי: שמעתי שחלק מהן באמת קיימות במשולש.

ראמז ג'ראיסי: מה עם מפת העדיפות הלאומית החדשה?

מתן וילנאי: קודם כל, כלל הנושאים והאווירה שבה הם עלו יעלו על-ידי בממשלת ישראל, כולל מפת עדיפות לאומית.

מתן וילנאי: אני אהיה מחוייב מבחינת

מתן וילנאי: כם להעלות את הדברים בפני שרי הממשלה.

מתן וילנאי: את זה אני אעשה.

טלב אלסאנע: שיידונו בממשלה בעניין הזה כהמלצה מטעם הוועדה.

מתן וילנאי: הוועדה לא ממליצה.

מתן וילנאי: הוועדה מחליטה.

מתן וילנאי: זה הבדל גדול.

טלב אלסאנע: מצויין.

טלב אלסאנע: עוד יותר טוב.

מתן וילנאי: כשהוועדה תגיע לכל נושא ונושא אז נדון ונישמע את כולם.

מתן וילנאי: אני כרגע לא רוצה סתם להגיד לכם דברים על נושאים שלא דנתי בהם בכלל.

מתן וילנאי: אני אומר לכם ככלל, את תפקידי אני רואה כתיאום בין-משרדי, זה המקום שלי, ולשמש לכם פה בממשלת ישראל.

מתן וילנאי: את זה אני אעשה, כולל העניין של מפת עדיפות לאומית.

ג'עפר פרח: אנחנו פנינו לוועדה שמטפלת בנושא איזורי עדיפות לאומית במשרד ראש הממשלה ולא היה להם זמן להיפגש איתנו, עם הארגונים, עם נציגים של סקטורים.

מתן וילנאי: אני יכול לנחש שאם הם יתחילו להיפגש עם כולם אז הם יפגשו כל הזמן.

ג'עפר פרח: אפילו חבר הכנסת ליברמן נפגש איתנו בזמנו, בעת שפעל כמנכ"ל משרד ראש הממשלה.

מתן וילנאי: אז תצביעו בפעם הבאה אחרת וחבר הכנסת ליברמן יהיה מנכ"ל משרד ראש הממשלה.

מתן וילנאי: כמובן שאני סתם התלוצצתי.

מתן וילנאי: חייבים לדבר עם כל אחד.

ראמז ג'ראיסי: שההמלצה בנושא איזורי עדיפות לאומית תצא מהוועדה הזאת.

מתן וילנאי: היא תצא גם ממני בכל מקרה.

מתן וילנאי: אני סיימתי.

מתן וילנאי: אני מציע שניפגש ב1.11.2000- ונדבר עוד פעם.

מתן וילנאי: אם המצב יהיה כמו עכשיו, המרירות וחוסר הצדק - אני כבר אומר לכם, הרי השמיים הם הגבול, אין לזה קצה, אם לא זה אז בתחומים אחרים.

מתן וילנאי: אני ממש לא בא אליכם בטענה.

מתן וילנאי: זה קיים בכל תחום שבו אני עוסק.

מתן וילנאי: אבל אז אני אשאל נתונים אמיתיים.

מתן וילנאי: אם יתברר שבנתונים יש שינוי אני ארגיש שאת שלי אני עשיתי.

מתן וילנאי: זה שתמיד ירצו עוד, אני יודע.

מתן וילנאי: זה חלק מהחיים.

מתן וילנאי: אבל אם אני ארגיש שבנתונים לא השתנה שום דבר אז אנחנו נכשלנו.

דוד אזולאי: תודה רבה אדוני השר.

דוד אזולאי: ברשותכם, אני מבקש לגשת לסיכום הדיון.

דוד אזולאי: א) הוועדה מחזקת את ידי השר מתן וילנאי בתפקידו כיושב-ראש ועדת השרים לענייני ערבים.

דוד אזולאי: הוועדה תשתף פעולה עם השר בכל נושא שייביא לפתרון המצוקה של המיגזר הערבי.

דוד אזולאי: ב) הוועדה קוראת לשר המדע, התרבות והספורט, מר מתן וילנאי, לפעול בממשלה ולהעלות לדיון את המצוקות בשלטון המקומי בכלל ובמיגזר הערבי בפרט, כולל שילוב ישובים ערביים במפת העדיפות הלאומית.

דוד אזולאי: ג) הוועדה פונה לכבוד השר מתן וילנאי ליזום פגישה עם נציגות של ראשי הרשויות הערביות, לפני שייתחילו שביתות והפגנות, על מנת להציג את מצוקותיהם בפני ראש הממשלה.

דוד אזולאי: ד) הוועדה קוראת לממשלה לבדוק אפשרות להכנת תוכנית חומש למיגזר הערבי.

דוד אזולאי: ה) הוועדה פונה ליוזמי הרשות לתכנון לאומי לשלב נציגות של המיגזר הערבי ברשות.

דוד אזולאי: ו) הוועדה קוראת לשר הפנים לקיים דיון עם ראשי הרשויות שלא שילמו משכורות לעובדיהן על מנת לאפשר להם תשלום משכורות בהקדם, וזאת במסגרת הסדרי ההבראה.

מוחמד ברכה: יש לי הערה אחת, ברשותך, אדוני היושב-ראש.

מוחמד ברכה: המונח "תוכנית חומש" הוא מונח שאינו רלוונטי.

מוחמד ברכה: הקדנציה של הכנסת נמשכת 4 שנים.

מוחמד ברכה: לכן אני חושב שעלינו להטיל על הממשלה להכין תוכנית שתסתיים בתום 4 שנים ולא תוכנית של 5 שנים.

מוחמד ברכה: שהממשלה לא תגלגל את זה על הממשלה הבאה אחריה.

דוד אזולאי: חבר הכנסת ברכה, אני לא יודע כמה זמן הממשלה הזאת תחזיק.